title: Laura Härmä

text: Laura Härmä oli naimisissa vuodesta 1922 kansanedustaja Erkki Härmän kanssa.


title: Jussi Rapo

text: Johan (Juho tai Jussi) Rapo (22. toukokuuta 1878 Sortavalan maalaiskunta – 18. helmikuuta 1951 Vesilahti) oli asioitsija ja sosialidemokraattien kansanedustaja.


title: Jussi Rapo

text: Rapon vanhemmat olivat työmies Matts Rapo ja Anni Vaittinen. Hän kävi Sortavalan seminaarin 6-luokkaisen mallikoulun ja 2-luokkaisen käsityöläiskoulun. Rapo työskenteli aluksi nahkurin kisällinä ja nahkurina. Myöhemmin hän toimi Sortavalan maalaiskunnassa Keskinäisen henkivakuutusyhtiö Suomen piirimiehenä, kunnankirjurina, sosiaalidemokraattisena piirisihteerinä, sanomalehdentoimittajana ja asioitsijana aina vuoteen 1944 saakka.


title: Jussi Rapo

text: Rapo oli sosialidemokraattien kansanedustajana vuosina 1919–1933 ja 1936–1939 edustaen Viipurin läänin itäistä vaalipiiriä. Hän oli presidentin valitsijamiehenä vuosien 1925, 1931, 1937, 1940 ja 1943 presidentinvaaleissa ja hän oli myös jäsenenä Sortavalan maalaiskunnan kunnanvaltuustossa.


title: Jussi Rapo

text: Rapo oli naimisissa vuodesta 1908 Roosa Kokon kanssa.


title: August Mälk

text: August Mälk (4. lokakuuta 1900, Saarenmaa - 19. joulukuuta 1987, Ruotsi) oli virolainen kirjailija. Mälk työskenteli vuoteen 1936 asti opettajana ennen ryhtymistään vapaaksi kirjailijaksi. Hän toimi myös kansanedustajana vuosina 1937–1940. Mälk muutti vuonna 1944 maanpakoon Ruotsiin, jossa jatkoi kirjailijan uraansa. Hänen laajasta tuotannostaan on suomennettu 1940-luvulla romaanit "Kukkiva meri" ja "Hyvä satama" ja novellikokoelma "Meren antimet".


title: August Mälk

text: Eesti Post julkaisi vuonna 2000 postimerkin Mälkin syntymän 100-vuotisjuhlan kunniaksi.


title: Johannes Peltonen

text: Johannes Victor (J. V. ) Peltonen (4. syyskuuta 1868 Vesilahti – 25. helmikuuta 1941 Vesilahti) oli oikeusneuvos, tilanomistaja ja kokoomuksen kansanedustaja 1920-luvulla.


title: Johannes Peltonen

text: Peltosen vanhemmat olivat tilanomistaja Johan August Peltonen ja Emma Susanna Hietaniemi. Hän pääsi ylioppilaaksi 1887 ja suoritti filosofian kandidaatin tutkinnon 1889 sekä lakitieteen kandidaatin tutkinnon 1893. Peltonen sai varatuomarin arvon 1895.


title: Johannes Peltonen

text: Peltonen oli senaatin oikeustoimiston ja talousosaston ylimääräisenä kopistina 1896–1902, senaatin oikeusosaston kanslistina 1902–1904 ja Viipurin hovioikeuden asessorina 1904–1906. Hän hoiti tuomarin tehtäviä Loimaan, Jämsän, Tammelan ja Jääsken tuomiokunnissa vuosina 1906–1909 ja oli senaatin oikeusosaston jäsenenä 1909–1912 sekä 1917–1918.


title: Johannes Peltonen

text: Vuosina 1912–1917 Peltonen toimi asianajajana Tampereella ja hän oli korkeimman oikeuden jäsenenä (oikeusneuvoksena) 1918–1919. Vuodesta 1916 aina kuolemaansa saakka 1941 Peltonen hoiti omistamaansa Palhon kartanoa Vesilahdella. Hänellä oli myös veljiensä kanssa maatila Nurmijärvellä.


title: Johannes Peltonen

text: Peltonen oli kokoomuksen kansanedustajana vuosina 1922–1927 edustaen Hämeen läänin pohjoista vaalipiiriä. Hän oli eduskunnan perustuslakivaliokunnan puheenjohtajana 1926. Peltonen oli mukana kunnallispolitiikassa Vesilahden kunnanvaltuuston puheenjohtajana ja hän oli myös jäsenenä kirkolliskokouksessa.


title: Frans Kärki

text: Frans Johannes Kärki (11. helmikuuta 1884 Vesilahti – 4. helmikuuta 1965 Tampere) oli Laihian kappalainen, rovasti ja Maalaisliiton kansanedustaja 1920-luvulla.


title: Frans Kärki

text: Kärjen vanhemmat olivat maanviljelijä August Kärki ja Johanna Vilhelmiina Friiari. Hän pääsi ylioppilaaksi 1906 ja suoritti teologian erotutkinnon 1910. Kärki vihittiin papiksi 1911, ja hän suoritti pastoraalitutkinnon 1914. Kärki toimi ylimääräisenä pappina Vårdössä, Lemlandissa ja Lumparlandissa 1911–1912, Ähtävällä 1912, Laihialla 1912–1915, Brändössä 1915–1916, Isossakyrössä 1916–1917 sekä Töysässä ja Lehtimäellä 1917–1926. Hän oli Laihian kappalaisena vuosina 1926–1954 ja sai rovastin arvon 1944. Kärki tunnettiin myös raittiuspuhujana ja kansanperinteen kerääjänä.


title: Frans Kärki

text: Kärki oli Maalaisliiton kansanedustajana 1919–1927 Vaasan läänin eteläistä vaalipiiristä.


title: Frans Kärki

text: Kärki oli naimisissa Ester Salome Kurvisen kanssa vuosina 1911–1952 ja vuodesta 1952 Sanni Eliisa Pohjaslahden kanssa. Säveltäjä ja musiikin tuottaja Toivo Kärki oli Frans Kärjen poika.


title: Keiko Matsui

text: Keiko Matsui () (s. , 26. heinäkuuta 1961) on japanilainen säveltäjä-pianisti. Matsui aloitti soiton opiskelun 5-vuotiaana ja julkaisi ensimmäisen oman albuminsa "A Drop of Water" vuonna 1987. Matsui on pitkän uransa aikana ehtinyt julkaisemaan yli 20 jazz/fuusio/new age -tyylistä albumia.


title: Conflans-Sainte-Honorine

text: Conflans-Sainte-Honorine on kunta Ranskan Yvelinesin departementissa Pariisin metropolialueella. Se sijaitsee noin 20 kilometrin päässä Pariisista Oise- ja Seinejokien yhtymäkohdassa. Kunnassa on arviolta 35 213 asukasta (vuonna 2013) ja sen pinta-ala on 9,9 neliökilometriä.


title: Conflans-Sainte-Honorine

text:
Nimi "Conflans" tulee alun perin sanasta ’confluent’ joka tarkoittaa ’yhteenvirtaava’. 1200-luvulla nimeen
lisättiin ’Sainte Honorine’ eli ’Pyhä Honorine’, joka haudattiin paikkakunnalla vuonna 876.


title: Conflans-Sainte-Honorine

text: Conflans on ollut Ranskan veneliikenteen keskus. Heinäkuussa juhlitaan 'Pardon national de la batellerie' -juhlaa. Conflansin Prieuré-linnassa on veneliikenteen museo.


title: Conflans-Sainte-Honorine

text: Pariisista Conflans-Sainte-Honorineen pääsee junalla puolessa tunnissa (RER A). Rautatieasema on Conflans–Fin d'Oise. Pariisista Conflans-Sainte-Honorineen pääsee myös paikallisjunalla Paris–Saint-Lazarelta, rautatieasemat ovat Conflans–Fin d'Oise ja Conflans-Sainte-Honorine.


title: Adolf Törngren (nuorempi)

text: Johan Adolf (J. A.) Törngren (29. lokakuuta 1860 Vesilahti – 16. kesäkuuta 1943 Helsinki) oli lääketieteen ja kirurgian tohtori ja kartanonomistaja, joka toimi RKP:n kansanedustajana 1910-luvulla. Hän johti myös Suomen valtuuskuntaa Versailles’n rauhassa 1919.


title: Adolf Törngren (nuorempi)

text: Törngrenin vanhemmat olivat varatuomari Adolf Törngren ja Sofia Charlotta Idestam. Hän pääsi ylioppilaaksi 1878, suoritti filosofian kandidaatin tutkinnon 1880 ja lääketieteen kandidaatin tutkinnon 1882. Törngren valmistui lääketieteen lisensiaatiksi 1887 ja lääketieteen ja kirurgian tohtoriksi 1889. Törngren toimi Helsingin synnytyslaitoksen lääkärinä 1885–1887, Helsingin yleisen sairaalan lääkärinä 1887–1889, Helsingin yliopiston synnytysopin dosenttina 1889–1906 sekä Helsingin yleisen sairaalan kätilönopettajana 1891–1906. Hän hoiti myös omistamaansa kartanoa Espoossa ja oli ministerivaltiosihteeriviraston palveluksessa Pietarissa 1906–1909 ja myöhemmin Suomen asiainhoitajana Pariisissa 1919. Hän johti myös Suomen valtuuskuntaa vuonna 1919 Pariisissa pidetyissä rauhanneuvotteluissa.


title: Adolf Törngren (nuorempi)

text: Törngren oli RKP:n kansanedustajana vuosina 1914–1917 edustaen Uudenmaan läänin vaalipiiriä. Hän oli jo aikaisemmin vuosina 1891–1906 ollut mukana säätyvaltiopäivillä ritariston ja aatelin jäsenenä. Törngren oli myös Helsingin kaupunginvaltuuston jäsenenä.


title: Adolf Törngren (nuorempi)

text: Törngren oli naimisissa kolme kertaa: Anna Alberta Nykoppin kanssa 1887–1894, Marie Linderin kanssa 1894–1900 ja Ida Ottonie Ljungqvistin (entinen Wulff) kanssa vuodesta 1913.


title: Matti Valkonen (kansanedustaja)

text: Matti Valkonen (5. elokuuta 1880 Rautu – 10. lokakuuta 1952 Vesilahti) oli kannakselainen kansakoulunopettaja, maanviljelijä ja kansallisen edistyspuolueen kansanedustaja.


title: Matti Valkonen (kansanedustaja)

text: Valkosen vanhemmat olivat maanviljelijä Matti Valkonen ja Sofia Kimonen. Hän kävi kansakoulun sekä kansanopiston ja valmistui kansakoulunopettajaksi Sortavalan seminaarista vuonna 1902. Valkonen oli kansakoulunopettajana Sakkolassa 1902–1940 sekä Askolassa ja Pornaisissa 1940–1942. Hän toimi myös maanviljelijänä vuodesta 1909 alkaen ja oli Sakkolan Lupran osuuskassan kirjanpitäjänä vuosina 1906–1922.


title: Matti Valkonen (kansanedustaja)

text: Valkonen oli kansallisen edistyspuolueen kansanedustajana vuosina 1919–1922 edustaen Viipurin läänin itäistä vaalipiiriä. Hän oli kunnallispolitiikassa mukana Sakkolan kuntakokouksen puheenjohtajana ja Sakkolan kunnanvaltuuston jäsenenä. Muita Valkosen luottamustoimia olivat Karjalankannaksen liiton hallituksen ja valtuuston puheenjohtajuus sekä Inkerin avustuskomitean puheenjohtajuus.


title: Matti Valkonen (kansanedustaja)

text: Valkonen oli naimisissa Vilhelmiina Laamasen kanssa vuosina 1905–1914 ja vuodesta 1919 Toini Eugenia Eleonora Kuorikosken kanssa.


title: Felicitas Woll

text: Felicitas Woll (s. 20. tammikuuta 1980 Hessen, Saksa) on saksalainen näyttelijä, joka tunnetaan televisiosarjasta "Nuori nainen Berliinissä". Hän esitti sarjassa pääosaa Carlotta 'Lolle' Holzmannia tuotantokausina 2002–2005.


title: İstiklal Caddesi

text:
İstiklal Caddesi on yksi Istanbulin kuuluisimmista kaduista. Se sijaitsee historiallisessa Beyoğlun kaupunginosassa ja on noin parin kilometrin pituinen. Se johtaa Galatan sillan läheisyydessä olevan mäen päältä Galatan tornin juurelta Taksim-aukiolle. (Halutessaan voi mäkiosuuden kulkea maailman toiseksi vanhimmalla "Tünel'in" metrolla, rak. v. 1874 - 1875). Katu on suljettu autoliikenteeltä, mutta sen sijaan sillä liikennöivät vanhanmalliset raitiovaunut. Kadulla ja sen liikkeissä vierailee päivittäin noin kolme miljoonaa ihmistä.
İstiklal Caddesin varsilla sijaitsee lukuisia kauppoja, musiikkiliikkeitä, kirjakauppoja, taidegallerioita, elokuvateattereita, teattereita, kirjastoja, kahviloita, pubeja, yökerhoja, leipomoita ja ravintoloita. Kadunvarren rakennukset edustavat 1800-luvun turkkilaista arkkitehtuuria.
İstiklal Caddesin varrella sijaitsee monia historiallisesti, uskonnollisesti ja poliittisesti tärkeitä rakennuksia, kuten Çiçek Pasajın taidegalleria, Santa Marian ja S. Antonio di Padovan roomalaiskatoliset kirkot, ortodoksisen kirkon Haghia Triada sekä muun muassa armenialainen kirkko, moskeijoita ja synagogia. Kadulla sjaitsevat myös Ranskan, Kreikan, Venäjän, Espanjan, Ruotsin, Alankomaiden ja Yhdistyneiden kuningaskuntien konsulaatit.


title: İstiklal Caddesi

text: Ottomaanien valtakunnan aikana Istiklal Caddesi oli nimeltään Cadde-i Kebir (Suuri avenue) ja se oli osmaniälymystön suosima paikka. Erityisesti nykyisen Italian ja Ranskan alueilta tulleet levantiinit asuttivat aluetta.


title: İstiklal Caddesi

text: 1800-luvulla monet eurooppalaiset matkailijat, jotka saapuivat Istanbuliin, eli "Idän Pariisiin", saapuivat ensimmäiseksi İstiklal Caddesille, joka on puoliksi eurooppalainen ja puoliksi aasialainen .


title: İstiklal Caddesi

text: Kun Turkki julistettiin tasavallaksi 29. lokakuuta 1923, kadun nimi muutettiin İstiklaliksi, joka suomeksi tarkoittaa itsenäisyyttä.


title: Unkarin Grand Prix 2008

text: Unkarin Grand Prix 2008 (virallisesti Formula 1 ING Magyar Nagydíj 2008) oli Formula 1 -kauden 11. osakilpailu, joka ajettiin 3. elokuuta Hungaroringin moottoriradalla Unkarissa. Kilpailun voitti McLarenin Heikki Kovalainen, jolle voitto oli otti F1-uran ainoa. Kovalainen oli F1-historian sadas GP-voittaja. Toiseksi sijoittui Toyotan Timo Glock ja kolmanneksi Ferrarin Kimi Räikkönen. Kyseessä oli kautta aikain kolmas kerta, kun palkintopallilla nähtiin kaksi suomalaista kuljettajaa. Seuraavan kerran tämä tapahtui Venäjän GP:ssä kaudella .


title: Unkarin Grand Prix 2008

text: Lähdössä Felipe Massa nousi Lewis Hamiltonin ja Heikki Kovalaisen ohi ykköseksi. Kimi Räikkönen joutui luovuttamaan kuudennen sijansa Fernando Alonsolle ensimmäisen käännöksen jälkeen. Timo Glock nousi Robert Kubican ohi neljänneksi.


title: Unkarin Grand Prix 2008

text: Massa ja Hamilton ajoivat peräkkäin ensimmäiset neljä kierrosta ja kasvattivat matkaa muihin. Kovalainen jäi yli kahden sekunnin päähän ja Räikkönen yli 10 sekunnin päähän kärjestä. Kymmenennen kierroksen jälkeen Massa oli saanut ajettua 2,2 sekunnin eron Hamiltoniin. Massa saapui ensimmäisenä varikolle kierroksella 17, jolloin myös Robert Kubica ja Mark Webber kävivät varikolla. Hamilton teki varikkopysähdyksensä kierroksella 18, Glock ja Kovalainen kierroksella 19. Glockin varikkopysähdys kesti polttoainepumpun ongelmien vuoksi yli 10 sekuntia, mikä helpotti hänen edellään ajaneen Kovalaisen tilannetta. Räikkönen ja Alonso kävivät varikolla kierroksella 21. Varikkokäynnin jälkeen Räikkönen oli ohittaa Alonson, siinä kuitenkaan onnistumatta.


title: Unkarin Grand Prix 2008

text: Kierroksella 23 Sebastian Vettel joutui keskeyttämään ja ajoi autonsa varikolle. Nelson Piquet Jr. tuli renkaiden vaihtoon kierroksella 25 ja David Coulthard kierroksella 30. Kärjessä Massa vaikutti kontrolloivan kisaa pitäen Hamiltonin turvallisen 3-4 sekunnin päässä, kun lähestyttiin kilpailun puoliväliä. Kilpailun puolivälissä kuuden kärjessä olivat Massa, Hamilton, Kovalainen, Glock, Alonso ja Räikkönen. Kovalainen oli kierroksella 39 jäänyt n. 20 sekuntia kärjestä, mutta yli neljä sekuntia Glockia edellä.


title: Unkarin Grand Prix 2008

text: Kierroksella 41 Hamiltonin vasen eturengas tyhjeni, ja hän joutui ajamaan varovasti puolen kierroksen ajan varikolle. Hamilton pystyi kuitenkin tekmään samalla viimeisen varikkopysähdyksensä ottamalla hieman enemmän polttoainetta. Massa teki toisen varikkopysähdyksensä kierroksella 44 ja palasi radalle toiselle sijalle Kovalaisen taakse. Glock tuli varikolle kierroksella 48 ja Kovalainen kierroksella 49. Kierroksella 50 Räikkösen auton perän pito petti kaarteessa, minkä vuoksi hän menetti pari sekuntia aikaa. Räikkönen kävi varikolla kierroksella 52 ja palasi radalle Alonson eteen. Tässä vaiheessa järjestys oli Massa, Kovalainen, Glock, Räikkönen, Alonso ja Hamilton niiden osalta, jotka olivat tehneet jo molemmat pysähdykset.


title: Unkarin Grand Prix 2008

text: 12 kierrosta ennen loppua Räikkönen oli Glockia hieman yli 6 sekuntia jäljessä, mutta ajoi samalla kilpailun nopeimpia kierroksia. Räikkönen saavutti Glockin nopeasti ja oli viisi kierrosta ennen loppua jo lähes hänen takasiivessään kiinni. Adrian Sutil joutui keskeyttämään kierroksella 58, mutta sai ajettua autonsa varikolle. Kolme kierrosta ennen loppua Massan auto hajosi ja hän joutui keskeyttämään pääsuoralle, jolloin Kovalainen nousi kärkeen ja Räikkönen kolmanneksi. Räikkönen luovutti tässä vaiheessa taistelun toisena ajanutta Glockia vastaan, sillä talli halusi välttää Massan kohtalon. Kovalainen saapui maaliin voittajana, Glock toisena, Räikkönen kolmantena. Loput pistesijat menivät Alonsolle, Hamiltonille, Piquet Jr.:lle, Jarno Trullille ja Kubicalle.


title: Carl Voss-Schrader

text: Carl Emil Fredrik Voss-Schrader (9. lokakuuta 1880 Helsingin pitäjä – 7. helmikuuta 1955 Tukholma, Ruotsi) oli suomalainen eversti, yritysjohtaja ja juristi. Voss-Schrader oli ammatti-sisäasiainministerinä vuonna 1919 lyhytaikaisessa Kaarlo Castrénin hallituksessa. Hän toimi Fazerin toimitusjohtajana vuosina 1920–1939.


title: Carl Voss-Schrader

text: Carl Voss-Schraderin isä oli saksalaista sukua ollut meijerikonsulentti Albert Voss-Schrader ja äiti tanskalainen Maria Brodersen. Voss-Schrader kävi keskikoulun Helsingin Svenska normallyceumissa ja meni sen jälkeen Haminan kadettikouluun, josta valmistui vuonna 1902. Hän palveli upseerina Henkikaartin Volynian rykmentissä Puolassa, kunnes erosi Venäjän armeijasta vuonna 1906. Sen jälkeen hän oli vuoden ajan Helsingin poliisilaitoksen tulkkina ja aloitti sitten oikeustieteen opinnot. Voss-Schrader suoritti oikeustutkinnon ja ylemmän hallintotutkinnon 1910 ja sai varatuomarin arvon 1912. Vuosina 1910–1914 hän oli Äyräpään tuomiokunnan tulkkina, mutta ensimmäisen maailmansodan puhjettua hänet kutsuttiin takaisin sotapalvelukseen.


title: Carl Voss-Schrader

text: Voss-Schrader palasi Suomeen helmikuun vallankumouksen jälkeen vuonna 1917. Olojen maassa käytyä levottomiksi senaattori Allan Serlachius nimitti hänet kesällä 1917 Helsingin poliisimestariksi. Nimitys oli osa Serlachiuksen yritystä korvata perinteisemmillä poliisivoimilla sosialistien hallitsema miliisi, jota pidettiin lakiin perustumattomana toimijana. Voss-Schraderin ja Helsingin miliisin sekä sitä tukeneiden työväenjärjestöjen välille syntyi heti kättelyssä riita siitä, oliko poliisimestarilla oikeus päättää poliisin uudelleenorganisoinnin yhteydessä irtisanottavista työntekijöistä. Helsingin miliisi meni kesäkuun lopussa lakkoon ja vaati poliisimestarin eroa, mitä Voss-Schrader piti laittomana vaatimuksena. Kun senaatin puheenjohtaja Oskari Tokoi neuvotteli lakon päättäneen sopimuksen, johon kuului miliisin ehtojen hyväksyminen, Voss-Schrader erosi toimestaan. Hän siirtyi uuteen tehtävään Turun ja Porin läänin lääninsihteeriksi.


title: Carl Voss-Schrader

text: Suomen sisällissodan alettua Voss-Schrader jäi tammikuussa 1918 punaisten hallitsemaan Helsinkiin, jossa hänestä tuli helmikuussa perustetun salaisen Helsingin valkoisen kaartin johtaja. Valkokaarti nousi esiin maan alta huhtikuussa auttaakseen saksalaisia Helsingin valtauksessa. Voss-Schrader ylennettiin tämän ansiosta Suomen armeijan everstiksi ja hänet nimitettiin pian sisällissodan päätyttyä sotaministeriön keskusosaston päälliköksi. Hän oli näin ollen Suomen puolustusministeriön ensimmäinen kansliapäällikkö. Tästä tehtävästä hänet kutsuttiin sisäministeriksi huhtikuussa 1919 nimitettyyn Kaarlo Castrénin keskustahallitukseen. Sisäministeri Voss-Schrader ja puolustusministeri Rudolf Waldén olivat hallituksessa puolueisiin kuulumattomia armeijan edustajia ja valtionhoitaja C. G. E. Mannerheimin luottomiehiä. Mannerheim halusi pitää nämä avainministeriöt sotilaiden käsissä suunnitellessaan aktivistien kanssa kiistanalaista sotaretkeä Pietariin. Voss-Schraderin ministeriys päättyi hallituksen erotessa elokuussa 1919.


title: Carl Voss-Schrader

text: Voss-Schrader jätti vuonna 1920 virkansa sotaministeriössä ja ryhtyi toimimaan asianajajana Helsingissä. Samana vuonna hänet nimitettiin Oy Karl Fazer Ab:n toimitusjohtajaksi, jona hän toimi lähes 20 vuotta. Hänen johtajakaudellaan Fazer laajensi toimintaansa makeisten valmistuksesta muihin elintarvikkeisiin ostamalla 1927 Hangossa toimineen Suomalais-Englantilaisen Biscuittitehtaan (sittemmin Hangon Keksi). Voss-Schrader oli myös tämän yrityksen toimitusjohtajana 1928–1939. Hän oli myös korkeimman oikeuden sotilasjäsenenä 1924–1928.


title: Carl Voss-Schrader

text: Voss-Schrader jäi eläkkeelle vuonna 1939 ja muutti asumaan Ruotsiin. Hän palasi vielä sota-aikana Suomeen ja toimi talvisodan aikana joukkojenkuljetuspäällikkönä Torniossa sekä jatkosodan alussa kansanhuoltoministeriön hinnanmuodostusosaston päällikkönä. Sodan jälkeen hän toimi Ruotsissa maanviljelijänä ja puutarhurina.


title: Carl Voss-Schrader

text: Voss-Schrader oli Suomen Metsästäjäliiton perustajajäsen 1921 ja toimi sen ensimmäisenä sihteerinä sekä hallituksen jäsenenä vuoteen 1930.


title: Viherahdinparta

text: Viherahdinparta eli ahdinparta ("Cladophora glomerata") on viherleviin kuuluva rihmamainen makrolevä. Se rehottaa kesäaikaan Itämeren rantavesissä. Viherahdinparran rihmat kasvavat 20 cm pitkiksi.


title: Viherahdinparta

text: Viherahdinpartaa kasvaa sekä makeassa että murtovedessä. Se viihtyy parhaiten runsasravinteisessa, melko nopeasti virtaavassa vedessä, niin matalassa, että se saa valoa yhteyttämiseen.


title: Jessica Fox

text: Jessica Fox (s. 19. toukokuuta 1983) on englantilainen näyttelijä.


title: Jessica Fox

text: Foxin ura alkoi kahdeksanvuotiaana Persil-mainoselokuvassa Espanjassa. Sen jälkeen hän näytteli musikaaleissa "Sound of Music", "Les Misérables" ja "Oliver!". Fox opiskeli Redroofs Theatre Schoolissa Maidenheadissa. Myöhemmin hän oli yksi "The Muppet Christmas Carol" -elokuvan näyttelijöistä. Hieman myöhemmin hänen uransa televisiossa eteni rooleilla sarjoissa "The Angel of Nitshill Road", "May and June", "Trial and Retribution" ja "The Bill". "The Phoenix and the Carpet" -sarjassa hän näytteli pääroolia, Antheaa.


title: Jessica Fox

text: Sittemmin Fox näytteli "tuhmaa mutta mukavaa" Enid Nightshadea "The Worst Witch" -sarjassa.


title: Jessica Fox

text: Myöhemmin hän alkoi näytellä saippuasarjoissa kuten "Crossroads" sekä lastensarjassa "Powers".


title: Jessica Fox

text: Heinäkuusta 2005 asti Fox on näytellyt Nancy Haytonia brittiläisessä saippuasarjassa "Hollyoaks".


title: Jessica Fox

text: Foxilla on vanhempi sisko Hannah, joka toimii draaman opettajana Thomas Bennett Community Collegessa West Sussexissa.


title: Neuvottelu

text: Neuvottelu on prosessi, jossa tavoitellaan yhteistä tahtotilaa, yleensä sopimuksen kautta. Osapuolia on kaksi tai useampia ja oletuksena on että kaikki osapuolet haluavat parantaa tilannettaan neuvottelun kautta. Neuvottelun myötä tapahtuu osapuolten sitouttaminen yhteisesti sovittuun tavoitteeseen.


title: Neuvottelu

text: Neuvotteluprosessi alkaa neuvottelutilanteen ja neuvottelukumppanin valinnalla. Vapaa markkinatalous ohjaa neuvottelutilanteiden muodostumista. Mikäli tarjottava lisäarvo ei ole neuvottelukumppanin mielestä riittävä, neuvottelua ei edes aloiteta.


title: Neuvottelu

text: Neuvottelu on vaihtokauppaa, jossa lisäarvoa vaihdetaan neuvotteluosapuolten kesken. Neuvottelemisen tarve syntyy tarpeesta erikoistua. Vaihdantataloudessa lääkäri ja maanviljelijä maksimoivat ravinnonsaantinsa ja terveytensä parhaiten erikoistumalla sen sijaan, että joutuisivat harjaantumaan molemmissa taidoissa. Nykytaloudessa tavaran tai palvelun sijasta vastikkeeksi voi tarjota rahaa. Neuvottelu on tällöin kaupankäyntiä.


title: Neuvottelu

text: Neuvotteluprosessi on usein kaavamainen liike tilanteesta, jossa tarjottu lisäarvo on aluksi riittämätön, mutta neuvottelutarjouksia vaihtamalla tilanne paranee hyväksyttäväksi. Tätä kehityskaarta, jossa osapuolet sitoutuvat sopimukseen, kutsutaan neuvottelumatkaksi.


title: Neuvottelu

text: Sopimus konkretisoi neuvottelutuloksen. Se voi olla kirjallinen tai suullinen ja se ohjaa neuvotteluosapuolien toimintaa sopimuskaudella. Sopimusoikeus määrittelee lainsäädännölliset puitteet sopimukselle. Sopimusoikeuden lisäksi myös kollektiiviset sopimukset, kuten työehtosopimukset rajoittavat osapuolten sopimuksen muotoa. Näiden puitteiden ulkopuolella osapuolet voivat valita sopimustekstin muodon neuvotteluprosessin kautta.


title: Neuvottelu

text: Neuvottelutaidon tieteellisen tutkimuksen edelläkävijöitä ovat mm. Harvardin neuvottelutaitoprojekti, jonka juuret ovat Roger Fisherin ja William Uryn klassikkokirjassa Getting to Yes. Kirja kehottaa neuvottelijoita hakemaan yhteisvoittoa (win-win) kilpailun (win-lose) sijasta. Yhteisvoitto saavutetaan hylkäämällä positionaalinen ajattelu ja ajattelemalla neuvottelua neljällä tasolla:Neuvotteluanalyysi voi myös perustua tieteelliseen analyysiin vaihtoehtoisista sopimustiloista (ns. peliteoria). Peliteoreettiset motiivit sopimuksen hyväksymiselle perustuvat yleensä suoraan valtaan, joko palkitsemiseen tai rankaisuun. Neuvotteluanalyysi voi rakentua myös psykologiseen ymmärtämiseen ihmisluonnosta. Esimerkiksi Robert Cialdinin kirja Influence määrittelee kuusi vaikutusvipua joita käyttämällä ihmiset vaikuttuvat.Neuvottelujen käytännön tehostamiseksi on kehitetty useita neuvottelutekniikoita ja -taktiikoita. Näihin kuuluvat roolimallien käyttö (mm. hyvä ja paha poliisi), sekä erilaiset closing- eli hyväksyttämisrutiinit (mm. poiskävelytekniikka).


title: Idänsydänsimpukka

text: Idänsydänsimpukka ("Cerastoderma glaucum") on Itämeren murtovedessä elävä simpukkalaji. Idänsydänsimpukka kasvaa halkaisijaltaan 1,5–3 cm leveäksi. Sen kuori on valkoinen, uurteinen ja sivusta katsoen sydämen muotoinen. Idänsydänsimpukka elää hiekka- tai liejupohjalla.


title: Keith Klohn

text: Keith Daniel Klohn on yhdysvaltalainen animaattori, joka on erikoistunut efektien animointiin. Hän sai Annie-ehdokkuuden vuonna 2007 elokuvasta Autot parhaasta animaatioefektistä.


title: Robert Ridgway

text: Robert Ridgway (2. heinäkuuta 1850 Mount Carmel, Illinois–25. maaliskuuta 1929) oli yhdysvaltalainen lintutieteilijä.


title: Robert Ridgway

text: Keväällä 1867 Ridgway palkattiin, 16-vuotiaana, luonnontieteilijäksi Clarence Kingin johtamalle tutkimusmatkalle Yhdysvaltain luoteisosiin. 2 vuoden aikana Ridgway keräsi runsaasti lintunäytteitä ja oli retken avainhenkilöitä.


title: Robert Ridgway

text: Ridgway oli eläintieteilijä Spencer Fullerton Bairdin oppilas. Bairdin siirtyessä Smithsonian-Instituutin sihteeriksi hän nimitti Ridgwayn Yhdysvaltain Kansallismuseon ensimmäiseksi täysipäiväiseksi lintutieteen intendentiksi, siitä huolimatta että Ridgway oli suorittanut vain lukion oppimäärän. Tässä virassa Ridgway palveli vuodesta 1880 kuolemaansa 1929 saakka. Ridgway julkaisi erään ensimmäisistä ja tärkeimmistä lintujen määrittämisen värijärjestelmistä teoksessaan "A Nomenclature of Colors for Naturalists" (1886, Boston: Little, Brown & Co.). 1912 hän julkaisi omakustanteena laajemman värinimikkeistön "Color Standards and Color Nomenclature", jonka osittain rahoitti hänen ystävänsä ja kollegansa José Castulo Zeledón Costa Ricasta.


title: Robert Ridgway

text: Ridgway julkaisi yhdessä Thomas Mayo Brewerin ja Bairdin kanssa "History of North American Birds" (Boston, 1875-1884). Hän julkaisi myös useita muita teoksia sekä yli 450 tieteellistä artikkelia.


title: Robert Ridgway

text: Ridgway avioitui Julia Evelyn Parkerin kanssa 1875. Heille syntyi yksi poika, Audubon Whelock Ridgway, joka kuoli keuhkokuumeeseen työskennellessään Chicagon Field Museumissa. Robert Ridgwayn veli John Livzey Ridgway (1859–1947) oli taidemaalari.


title: Robert Ridgway

text: 1899 hän osallistui E. H. Harrimanin johtamalle retkelle Alaskan rannikoille. Yhdessä John Muirin ja muiden tutkijoiden kanssa he tekivät laajan tutkimuksen Alaskan kasvillisuudesta ja eläimistöstä.


title: Robert Ridgway

text: Ridgway kuvaili ja nimesi joukon lintulajeja, muun muassa tuhkapyyn ("Dendragapus fuliginosus", joka on nykyisin yhdistetty lajiin "Dendragapus obscurus") sekä pikkupreeriakanan ("Tympanuchus pallidicinctus"). Ridgwayn kunniaksi on nimetty punaniibis ("Plegadis ridgwayi"), haitinhiirihaukka ("Buteo ridgwayi"), ruskohelmipöllö ("Aegolius ridgwayi"), sirkkakehrääjä ("Caprimulgus ridgwayi"), jalisconneitokolibri ("Thalurania ridgwayi"), turkoosikotinga ("Cotinga ridgwayi"), kookossaarensieppari ("Nesotriccus ridgwayi"), harmaatiainen ("Parus ridgwayi") ja asteekkirastas ("Ridgwayia pinicola").


title: Saksan Grand Prix 2008

text: Saksan Grand Prix 2008 (virallisesti Formula 1 Grosser Preis Santander von Deutschland 2008) oli Formula 1 -kauden 2008 10. osakilpailu, joka ajettiin 20. heinäkuuta Hockenheimringin moottoriradalla Hockenheimissa. Kilpailun voitti Lewis Hamilton.


title: Saksan Grand Prix 2008

text: Lewis Hamilton säilytti lähdössä ykköspaikkansa. Heikki Kovalainen haastoi Felipe Massaa ensimmäisissä mutkissa, mutta ei onnistunut ohittamaan häntä. Kimi Räikkönen joutui ensimmäisen kierroksen aikana luovuttamaan yhden sijan, kun Robert Kubica onnistui nousemaan lähdössä neljänneksi.


title: Saksan Grand Prix 2008

text: Ensimmäisten kolmen kierroksen aikana pakka pysyi melko tiukasti kasassa, kun Räikkönen oli jäänyt hieman yli seitsemän sekuntia kärjestä. Räikkönen onnistui neljännellä kierroksella kuittaamaan Fernando Alonson nousten Jarno Trullin taakse takaisin kuudenneksi. Viiden kierroksen jälkeen Hamilton oli onnistunut kasvattamaan kaulan Massaan kuitenkin jo yli neljäksi sekunniksi. Yhdeksännellä kierroksella ero Hamiltonin ja kolmantena ajavan Kovalaisen välillä oli kasvanut jo yli 10 sekunniksi.


title: Saksan Grand Prix 2008

text: Kierroksella 13 Räikkösen ero kärkeen oli kasvanut jo yli 20 sekuntiin. 17:nnellä kierroksella Hamilton oli saanut tehtyä jo yli 10 sekunnin eron kakkosena lähdöstä asti ajaneeseen Massaan tehden samalla uuden kisan nopeimman kierroksen 1.16,039. Kierroksella 18 McLaren otti Hamiltonin sisään. Alle vaihdettiin edelleen kovemmat renkaat, ja pysähdys kesti yhteensä 9,0 sekuntia. Kubica kävi varikolla samalla kierroksella, ja pysähdys kesti täsmälleen yhtä pitkään. Hamilton palasi radalle Trullin taakse eikä päässyt hänestä heti ohi. Trulli kuitenkin meni pian varikolle, jolloin Hamilton pääsi jatkamaan kilpailua normaalisti. Trullin ja Alonson alle vaihdettiin pehmeämmät renkaat.


title: Saksan Grand Prix 2008

text: Ferrareista varikolle saapui ensimmäisenä Massa kierroksella 20 ottaen alleen pehmeämmät renkaat. Seuraavaksi tuli sisään Kovalainen kierroksella 21 ja jatkoi kisaa edelleen kovemmilla renkailla. Räikkönen tuli varikolle seuraavalla kierroksella ottaen alleen pehmeämmät renkaat. Hän palasi radalle Trullin eteen ja sai jatkaa sijalla seitsemän, kun 26 kierrosta oli ajettu. Tähän mennessä kilpailussa oli säästytty ilman kolareita ja keskeytyksiä tai muita kommelluksia.


title: Saksan Grand Prix 2008

text: Heidfeld tuli sisään kierroksen 27 jälkeen, minkä ansiosta Räikkönen nousi kuudenneksi. Edellä oli tässä vaiheessa vielä Timo Glock, joka ei ollut käynyt kertaakaan varikolla. Hänkin kuitenkin kävi varikolla lopulta kierroksella 29. Glock palasi radalle seitsemäntenä, mutta Sebastian Vettel onnistui ohittamaan hänet hitaassa mutkassa. Ensimmäisten pysähdysten jälkeen kärkinelikko (Hamilton, Massa, Kovalainen, Kubica) säilyi samana, ja Räikkönen jatkoi kilpailua viidentenä.


title: Saksan Grand Prix 2008

text: Kierroksella 36 Timo Glockin auton taka-akselistosta petti jousitus, jolloin hänen autonsa ajautui hurjan näköisesti seinään päin pääsuoralla. Turva-auto tuli välittömästi radalle, ja näin joukko kerättiin yhteen. Hamilton menetti samalla keräämänsä jo lähes 17 sekunnin eron Massaan. Glock autettiin autosta pois, hän käveli itse pois radalta, mutta piteli samalla selkäänsä. Kierroksella 38 varikkosuora avattiin turva-auton ollessa edelleen radalla, ja kaikki tiimit valmistautuivat varikkokäynteihin, mahdollisesti suunnitellen viimeisten 30 kierroksen ajamista loppuun tällä pysähdyksellä. Massa ja Räikkönen jonottivat vuoroaan renkaan vaihtoon peräkkäin. Mark Webberin auto savutti heti varikkokäynnin jälkeen. Hamilton, Nick Heidfeld ja Nelson Piquet Jr. eivät käyneet varikolla jatkaen näin ollen kärkikolmikkona, ja kierroksella 40 turva-auto jatkoi edelleen radalla.


title: Saksan Grand Prix 2008

text: Kierroksella 41 viimein näytettiin, että turva-auto on tulossa pois radalta. Webber joutui myös tässä kohtaa keskeyttämään. Massa, Kubica ja Kovalainen olivat ensimmäiset varikkokäynnin suorittaneet kuljettajat sijoilla 4–6. Räikkönen oli tässä vaiheessa kymmenes. Kovalainen pääsi hienolla suorituksella Kubican ohi viidenneksi kierroksella 43. Räikkönen ohitti puolestaan Alonson pienellä Vettelin avustuksella nousten yhdeksänneksi, ja samalla Alonson ohitti myös Rosberg. Räikkönen ohitti seuraavaksi Vettelin kierroksella 45. Räikkönen löysi jostain uutta vauhtia ja seuraavaksi kierroksella 46 hänelle joutui antautumaan Trulli. Tähän mennessä Hamilton oli ehtinyt tehdä hänelle elintärkeää eroa Massaan n. 10 sekuntia ja jatkoi eron tekemistä n. 1,5 sekuntia kierroksella.


title: Saksan Grand Prix 2008

text: Kierroksella 48 Räikkönen oli jo saavuttanut Kubican ja jäi kyttäilemään ohituspaikkaa. Kierroksella 50 Rubens Barrichello ja David Coulthard osuivat toisiinsa, kun Barrichello yritti ohitusta. Coulthard tuli etusiiven vaihtoon, mutta Barrichello joutui keskeyttämään. Hamilton tuli sisään kierroksella 51 ja oli saanut tehtyä jo hyvän kaulan Kovalaiseen. Kovalainen onnistui kuitenkin juuri ja juuri pitämään Hamiltonin takanaan, mutta Massa otti kolmannen sijan. Kärjessä olivat vielä toiselle pysähdykselle odotetut Heidfeld ja Piquet. Hamilton ohitti Kovalaisen helpon näköisesti 53. kierroksella ilmeisesti tallimääräyksellä.


title: Saksan Grand Prix 2008

text: Heidfeld tuli varikolle 54. kierroksella, jolloin Piquet siirtyi kilpailun kärkeen. Heidfeld palasi radalle Kovalaisen eteen, mikä vaikeutti Kovalaisen mahdollisuuksia nousta palkintopallille. Hamilton otti Massan kiinni 56. kierroksella, joten hänellä oli vielä 11 kierrosta aikaa nousta Massan ohi kilpailun voittoon. Hamilton käytti heti ensimmäisen tilaisuuden hyödykseen pakottaen Massan mutkassa ulkopuolelle pitäen sisälinjan. Seuraavassa mutkassa Massa yritti heti kuitata, mutta ajautui uudelleen leveäksi ja jäi sen jälkeen pysyvästi Hamiltonin taakse.


title: Saksan Grand Prix 2008

text: 60 kierroksella Hamilton ohitti Piquet:n ja Räikkönen Kubican. Tiimiradion ilmoitus 61. kierroksella paljasti, että Piquet:n ei enää tarvitsisi tulla hakemaan lisää polttoainetta. Massa oli tässä vaiheessa 3,5 sekuntia hänen perässään. Kolme kierrosta ennen ruutulippua tilanne näytti rauhoittuvan pistesijojen osalta järjestykseen Hamilton, Piquet, Massa, Heidfeld, Kovalainen, Räikkönen, Vettel, Trulli. Tämä järjestys säilyi myös maaliin asti.


title: MSV Duisburg

text: MSV Duisburg on jalkapalloseura Duisburgista, Saksasta. Se pelaa kaudella 2018–2019 maan toiseksi korkeimmalla sarjatasolla 2. Bundesliigassa.


title: MSV Duisburg

text: Seura perustettiin vuonna 1902 nimellä "Meidericher SV" samannimisen kaupunginosan mukaan. Kolme vuotta myöhemmin nimi muutettiin "SC Viktoria Meiderichiksi". Nykyinen nimi otettiin käyttöön vuonna 1967. Alkuaikoinaan seura voitti lukuisia alueellisia mestaruuksia. Vuosina 1929 ja 1931 se voitti Niederrheinin paikallismestaruuden ja pääsi valtakunnalliseen mestaruusturnaukseen. Sota-aikana menestys karttoi Duisburgia, mutta 1950-luvulla otteet paranivat. 1951 se nousi jälleen alueensa pääsarjaan "Oberliga Westiin", joka noihin aikoihin oli eräs kovatasoisimmista Saksan aluesarjoista, voitettuaan alemman sarjatason mestaruuden. Yhtä kautta lukuun ottamatta Duisburg säilyi sarjassa aina Bundesliigan perustamiseen saakka (1963).


title: MSV Duisburg

text: Duisburg oli myös yksi niistä 16 joukkueesta, jotka pääsivät Bundesliigaan mukaan. Ensimmäisellä Bundesliigan kaudellaan Duisburg sijoittui sarjassa hopealle 1.FC Kölnin jälkeen, mikä on yhä sen paras liigasaavutus. Joukkue säilytti sarjapaikkansa aina kauteen 1982–1983 saakka, jolloin alkoi toistuva hissiliike ylemmän ja alemman sarjatason välillä. Joukkue nousi jälleen takaisin 1. Bundesliigaan kauden 2006–2007 päätteeksi sijoituttuaan kakkos-Bundesliigassa kolmanneksi mutta putosi heti takaisin sijoituttuaan 1. Bundesliigassa viimeiseksi.


title: MSV Duisburg

text: Duisburg ei ole koskaan voittanut minkäänlaista valtakunnallisen tason pokaalia. Vuonna 1963 se sijoittui liigassa toiseksi, mikä on yhä sen paras liigasaavutus. Kaudella 1978–1979 joukkue selviytyi UEFA Cupissa välieriin. Saksan Cupin loppuottelussa Duisburg on ollut kolmesti (1966, 1975 ja 1998) aina häviävänä osapuolena. Seuran nuoriso- ja amatöörijoukkueet ovat sen sijaan saavuttaneet mestaruuksia myös valtakunnallisella tasolla.


title: Liejusimpukka

text: Liejusimpukka eli itämerensimpukka ("Limecola balthica" tai "Macoma balthica") on suhteellisen pienikokoinen merenpohjaan kaivautuva simpukkalaji. Se on Itämeren tärkeimpiä pohjaeläinlajeja, ja Itämeren harvoista merisimpukoista kaikkein laimeimmassa murtovedessä toimeen tuleva simpukka.


title: Liejusimpukka

text: Liejusimpukka on litteä ja sileäkuorinen, muodoltaan soikeahko, hieman kolmiomainen simpukka. Kuoren väri Itämeressä on valkoinen tai vaaleanpunainen. Länsi-Euroopassa esiintyy muitakin värimuotoja. Kuoren pituus on yleensä alle 2 cm ja enintään 3 cm.


title: Liejusimpukka

text: Liejusimpukan kokonaislevinneisyys kattaa sekä Atlantin että Tyynenmeren pohjoisosien rannikkovedet, Euroopassa sen alue ulottuun Biskajanlahdelta Vienanmereen ja Karanmeren länsiosaan. Tyypillisiä elinympäristöjä ovat jokisuut ja mutaiset vuorovesirannat.


title: Liejusimpukka

text: Itämeressä liejusimpukka elää muta- ja hiekkapohjilla rannan tuntumasta lähes 100 metrin syvyyteen, runsaimmillaan 2-5 metrissä. Se on monin paikoin pohjayhteisön valtalaji. Suomen rannikolla sen levinneisyys ulottuu Virolahdelta Kokkolan seudulle noin 3 promillen suolapitoisuuteen.


title: Liejusimpukka

text: Itämeren liejusimpukan alkuperä on omalaatuinen: se on syntynyt Atlantista ja Tyynestämerestä saapuneiden simpukkakantojen sekoittuessa.


title: Liejusimpukka

text: Liejusimpukka elää pehmeään merenpohjaan kaivautuneena, jopa 10 cm syvyydessä. Sieltä se työntää pohjan pinnalle kaksi hengitysputkea, sifonia. Toisella se imuroi ravinnokseen planktonia ja orgaanista ainesta pohjan tuntumasta, toinen on poistoputki.


title: Liejusimpukka

text: Liejusimpukka lisääntyy alkukesällä. Naaraan ja koiraan kudussa vapautuvat sukusolut yhtyvät vedessä ja niistä syntyy toukka, joka ui vapaana planktoneläimenä muutaman viikon ajan ennen kuin laskeutuu pohjalle, käy läpi muodonmuutoksen ja jatkaa elämäänsä pohjaeläimenä.


title: Too Hot to Rock

text: Too Hot to Rock on Ironcross-yhtyeen julkaisema vinyylilevy vuodelta 1987. "Too Hot to Rock" julkaistiin myös CD-muodossa vuonna 2002.


title: Steel Warrior

text: Steel Warrior on Ironcross-yhtyeen toinen albumi vuodelta 1984.


title: Steel Warrior

text: A-puoli


title: Steel Warrior

text: B-puoli


title: Steel Warrior

text: Vuoden 2008 uusintapainoksen bonuskappaleet


title: Bloodhounds

text: Bloodhounds on Ironcross-yhtyeen debyyttialbumi vuodelta 1982.


title: Bloodhounds

text:
A-puoli

B-puoli


title: Bloodhounds

text: CD-painoksen bonuskappaleet


title: Karl-Heinz Körbel

text: Karl-Heinz "Charly" Körbel (s. 1. joulukuuta 1954 Dossenheim) on saksalainen entinen jalkapalloilija, pelipaikaltaan puolustaja. Nykyisin hän toimii Bundesliigassa pelaavan Eintracht Frankfurtin urheilutoimenjohtajana.


title: Karl-Heinz Körbel

text: Körbel pelasi koko aktiiviuransa, vuodet 1972–1991 Eintracht Frankfurtissa. Juniorina hän edusti synnyinkaupunkinsa "FC Dossenheimia". Hän on kautta aikain eniten Bundesliigan otteluita, kaikkiaan 602, pelannut pelaaja. Maaleja hän teki Bundesliigassa 45. Saksan maajoukkueessa Körbel pelasi kuusi ottelua.


title: Karl-Heinz Körbel

text: Körbel omistaa Dossenheimissa "Sport-Körbel" -nimisen urheilumyymälän.


title: Joaquín Caparrós

text: Joaquín Caparrós (s. 18. marraskuuta 1955) on espanjalainen jalkapallovalmentaja ja entinen pelaaja. Hän työskentelee Sevillan urheilutoimenjohtajana.


title: Joaquín Caparrós

text: Vaatimattoman peliuransa jälkeen Caparrós on tehnyt pitkän valmennusuran Espanjassa. Hän aloitti alasarjajoukkueissa. Hän teki läpimurtonsa Recreativo de Huelvan päävalmentajana johdattamalla joukkueen Segunda Divisióniin kauden 1997/98 päätteeksi. Kaudeksi 1999/2000 hän siirtyi Segundaan pudonneen Villarrealin päävalmentajaksi, mutta sai potkut jo lokakuussa 1999. Kesällä 2000 hänestä tuli Sevillan päävalmentaja. Caparrósin johdolla Sevilla voitti Segundan mestaruuden kaudella 2000/01 ja nousi takaisin liigaan. Hänen aikakaudellaan Sevillassa tehtiin voimakas nuorennusleikkaus ja seuran nuorista edustusmiehistöön nousivat mm. José Antonio Reyes, Carlos Marchena, Jesuli ja Sergio Ramos. Caparrós hankki joukkueeseen myös Dani Alvesin, Júlio Baptistan ja Renaton. Parhaimmillaan Caparrós johdatti Sevillan kuudenneksi kahteen otteeseen.


title: Joaquín Caparrós

text: Kesäkuussa 2005 hän jätti Sevillan ja siirtyi Deportivo de La Coruñan peräsimeen. Debyyttikaudellaan Caparrós johdatti Deportivon liigassa kuudenneksi ja Espanjan cupissa välieriin. Kausi 2006/07 oli vaikeampi. Liigassa pelit eivät kulkeneet ja Deportivo jäi lopulta keskikastiin sijalle 13, mikä oli seuran huonoin sijoitus sitten kauden 1991/92. Cupin toinen välieräpaikka ei Caparrósia pelastanut, vaan hän sai kauden jälkeen potkut. Pian Deportivo-potkujensa jälkeen Caparrósin ura jatkui Athletic Bilbaon päävalmentajana.


title: Joaquín Caparrós

text: Bilbao taisteli Caparrósin alaisuudessa säilymisestä liigassa, mutta kipusi vaikeina kausina 2007/08 ja 2008/09 lopulta keskikastiin. Kaudella 2008/09 Bilbao esiintyi edukseen Espanjan cupissa selvittäen tiensä loppuotteluun 24 vuoden tauon jälkeen. FC Barcelona oli kuitenkin loppuottelussa vahvempi maalein 4–1. Cup-menestyksen myötä Caparrós löysi keinoja myös Bilbaon menestykseen La Ligassa ja johdatti seuran kaudella 2009/10 jo sijalle kahdeksan. Andalusialaisvalmentajan viimeiseksi kaudeksi Bilbaossa jäi 2009/10, jolloin seura sijoittui komeasti kuudenneksi ja selvisi Eurooppa-liigaan. Kauden jälkeen seuran uusi puheenjohtaja Josu Urrutia ei kuitenkaan jatkanut enää miehen sopimusta.


title: Joaquín Caparrós

text: Bilbaosta lähtönsä jälkeen Caparrós siirtyi valmentamaan sveitsiläistä Neuchâtel Xamax'ta. Hänen pestinsä päättyi kuitenkin lyhyeen, sillä seuran tšetšeeniomistaja Bulat Tšagajev erotti Caparrósin jo syyskuun alussa 2011 viiden sarjakierroksen jälkeen. Seuran pelaajat olisivat halunneet Caparrósin jatkavan.


title: Joaquín Caparrós

text: Lokakuussa 2011 Caparrósista tuli RCD Mallorcan uusi päävalmentaja. Caparrósin johdolla Mallorca nousi sarjataulukossa pari pykälää ja sijoittui lopulta kahdeksanneksi. Kausi 2012/13 sujui joukkueen osalta huomattavasti kehnommin ja vajoaminen sarjan toiseksi viimeiseksi johti lopulta helmikuun alussa 2013 Caparrósin potkuihin.


title: Joaquín Caparrós

text: Kesäkuussa 2013 Caparrósista tuli Levanten päävalmentaja. Caparrós luotsasi seuran yllättäen liigassa kymmenenneksi ja Espanjan cupissa aina puolivälieriin saakka. Toukokuussa 2014 hän teki seuran kanssa kaksivuotisen jatkosopimuksen. Kuitenkin jo seuraavalla viikolla Caparrós jätti Levanten ja siirtyi Granadan päävalmentajaksi. Granada vajosi Caparrósin alaisuudessa liigan viimeiseksi ja tammikuussa 2015 hän sai potkut seurasta.


title: Joaquín Caparrós

text: Maaliskuussa 2016 Espanjan jalkapalloliiton puheenjohtaja Ángel Villar kertoi, että Caparrós on hänen suosikkinsa Espanjan maajoukkueen uudeksi päävalmentajaksi.


title: Joaquín Caparrós

text: Marraskuun alussa 2016 Caparrós palasi valmennustehtäviin CA Osasunan uutena päävalmentajana. Pesti Osasuna peräsimessä jäi kuitenkin lyhyeksi, kun Caparrós sai potkut jo tammikuun alussa 2017. Osasuna voitti kahdeksasta Caparrósin alaisuudessa pelaamastaan kahdeksasta ottelusta vain yhden ja juuttui liigan jumboksi.


title: Joaquín Caparrós

text: Kesällä 2017 Caparrós aloitti Qatar Stars Leaguen Al-Ahlin päävalmentajana. Caparrós jätti tehtävänsä jo joulukuussa 2017 henkilökohtaisten syiden vuoksi.


title: Joaquín Caparrós

text: Huhtikuun lopussa 2018 Caparrós palasi Sevillan päävalmentajaksi kauden loppuun ulottuvalla sopimuksella. Caparrós luotsasi Sevillan La Ligassa seitsemänneksi. Hän valmensi joukkuetta myös Copa del Reyn loppuottelussa, jossa FC Barcelona murskasi Sevillan maalein 5-0. Finaalitappio oli Caparrósin uran toinen. Kauden jälkeen Caparrós siirtyi valmentajan tehtävistä Sevillan urheilutoimenjohtajaksi.


title: So Ji-sub

text: So Ji-sub (s. 4. marraskuuta 1977 Soul) on eteläkorealainen näyttelijä.


title: Taylor Dayne

text: Leslie Wunderman, taiteilijanimeltään Taylor Dayne (s. 7. maaliskuuta 1962) on yhdysvaltalainen laulaja ja näyttelijä. Hän nousi kansainväliseen kuuluisuuteen 1980-luvun lopulla singlellään "Tell It to My Heart". Myöhempien hittien joukossa on "Love Will Lead You Back" (1990). Dayne on julkaissut viisi studioalbumia.


title: Jarmo Viteli

text: Jarmo Viteli, Ed.D., (Computers in Education) on suomalainen kasvatustieteilijä ja e-oppimisen asiantuntija, joka toimii tutkimusjohtajana Tampereen yliopiston TRIM-tutkimuskeskuksessa.


title: Jarmo Viteli

text: Viteli toimi Tampereen yliopiston hypermedialaboratorion johtajana 1995-2001, johon tehtävään hän palasi Tampereen kaupungin eTampere-ohjelman vetäjän tehtävistä. Viteli johti eTampere-ohjelmaa vuosina 2001-2005. Hän on ollut valtion Tietoyhteiskuntaneuvoston asiantuntija vuodesta 2003 ja Hämeenlinnan kesäyliopiston tiederehtori vuodesta 2007. Viteli oli yksi ensimmäisistä akateemisista tutkijoista, joka lähti kehittämään sosiaalisen median tutkimusta ja yhdistämistä opetukseen Suomessa. Hän nosti aiheen esiin ensimmäistä kertaa vuonna 2005.


title: Jarmo Viteli

text: Jarmo Vitelin tausta on kansainvälinen. Ennen Hypermedialaboratorion johtajuutta Viteli työskenteli Unescon tietoyhteiskuntakehittäjänä Namibiassa. Jatko-opintonsa hän oli jo suorittanut USA:ssa. Vitelillä on kokemusta myös Euroopan Unionin hankkeiden evaluoinnista. Hän toimi arvioitsijana mm. EU:n 7. puiteohjelman Technology Enhanced Learning -haussa. Lisäksi hänellä on ollut useita luottamustehtäviä erilaisissa hankkeiden johtoryhmissä, kilpailuraadeissa ja yritysten sekä yhteisöjen hallituksissa. Hän on ollut mm. Tietotekniikan liiton hallituksen jäsen vuonna 2001.


title: Jarmo Viteli

text: Viteli on pitkään johtanut Interaktiivinen Tekniikka Koulutuksessa -konferenssia, josta käytetään lyhennettä ITK. Vuodesta 2007 hän on toiminut myös MindTrek ry:n puheenjohtajana.


title: Jarmo Viteli

text: Viteli laulaa Digiveikot-yhtyeessä. Yhtye on esiintynyt lukuisia kertoja sekä ITK:ssa että MindTrekissa. Marraskuussa 2007 yhtye nähtiin Tampere-talon Isossa salissa Tampere Filharmonian vieraana. MindTrek-viikolla vuonna 2001 eTampere-ohjelman kollegat sanoittivat ja esittivät musiikin harrastajana tunnetulle Vitelille oman laulun.


title: Jarmo Viteli

text: Vitelin pitkäaikainen työ informaatioteknologian edistämiseksi palkittiin vuonna 2005, kun Tampereen kaupunki myönsi hänelle kultaisen ansiomitalin. Professori on kertonut viihtyneensä tietokoneiden parissa vuodesta 1981.


title: Klaus Toppmöller

text: Klaus Toppmöller (s. 12. elokuuta 1951) on saksalainen jalkapallovalmentaja ja entinen pelaaja.


title: Klaus Toppmöller

text: Toppmöller aloitti jalkapallouransa kotikaupunkinsa amatööriseurassa "SV Rivenichissä", mistä hän siirtyi Eintracht Trieriin. Vuonna 1972 hän siirtyi bundesliigaseura Kaiserslauterniin, jossa pelasi 204 ottelua ja oli joukkueen paras maalintekijä 108:lla maalillaan. Saksan maajoukkueessa hän debytoi vuonna 1976 ottelussa Espanjaa vastaan. Kaikkiaan hän pelasi kolme maaottelua, joissa teki yhden maalin. Vuonna 1980 hän siirtyi Yhdysaltoihin Dallas Tornadoon, mutta palasi takaisin kotimaahansa vuonna 1984 kun North American Soccer League lakkautettiin. Ennen lopettamistaan vuonna 1987 Toppmöller pelasi kaksi kautta kakkos-Bundesliigan FSV Salmrohrissa.


title: Klaus Toppmöller

text: Lopetettuaan pelaajana Toppmöller toimi viimeisen seuransa Salmrohrin valmentajana yhden kauden ajan. Helmikuussa 1989 hän siirtyi SSV Ulm 1846:n peräsimeen. Hän käväisi hetken aikaa valmentamassa DDR-Oberligan Wismut Auea ennen paluutaan Saksaan ja SV Waldhof Mannheimin joukkueeseen. Vuonna 1993 hän aloitti Eintracht Frankfurtin valmentajana, mutta sai potkut yhden kauden jälkeen ja siirtyi Vfl Bochumiin ja valmensi joukkuetta aina vuoteen 1999 saakka.


title: Klaus Toppmöller

text: Kesällä 2001 Toppmöller siirtyi Bayer Leverkusenin valmentajaksi ja johdatti joukkueen aina Mestarien liigan loppuotteluun sekä Bundesliigan hopeasijalle saakka. Hänet valittiin myös vuonna 2002 vuoden valmentajaksi Saksassa. Seuraavalla kaudella joukkueen menestys kuitenkin hyytyi ja Toppmöller sai lähteä helmikuussa 2003. Hänen seuraava osoitteensa oli Hamburger SV, missä hän aloitti syksylla 2003. Joukkue kuitenkin menestyi varsin heikosti ja työsuhde päättyi potkuihin seuraavan vuoden syksyllä.


title: Klaus Toppmöller

text: Helmikuussa 2006 Toppmöller palasi valmennustehtäviin siirryttyään Georgian jalkapallomaajoukkueen peräsimeen. Hän luotsasi maata Ralf Mingen kanssa EM-karsinnoissa 2008. Sijoitus karsintalohko B:ssa oli toiseksi viimeinen Georgian voitettua vain kolme pelaamastaan 12 karsintaottelusta. Georgian jalkapalloliitto antoi Toppmöllerille potkut huhtikuussa 2008.


title: Klaus Toppmöller

text: Kesäkuussa 2008 Toppmöllerin nimi nousi esille, kun Tšekin jalkapallomaajoukkue etsii Karel Brücknerille seuraajaa. Toppmöller myönsi Kickerille olleensa yhteydessä Tšekin liittoon.


title: Klaus Toppmöller

text: Toppmöller on ollut vuodesta 1977 naimisissa Roswitha Toppmöllerin kanssa. Tytär Sarah Nina (s.1977), joka työskentelee opettajana ja laulaa taiteilijanimellä Zaranina. Pojista Dino (s.1980) pelaa luxemburgilaisessa F91 Dudelangessa ja Tommy (s.1988) FSV Salmrohrissa.


title: Klaus Toppmöller

text: Toppmöller on Saksan sosialidemokraattisen puolueen jäsen.


title: Tom Simpson

text: Tom (Thomas) Simpson (30. marraskuuta 1937 Haswell, Durham, Yhdistynyt kuningaskunta – 13. heinäkuuta 1967 Mont Ventoux, Ranska) oli englantilainen pyöräilijä.


title: Tom Simpson

text: Simpson kuului Yhdistyneen kuningaskunnan joukkueeseen, joka saavutti pronssia Melbournen olympialaisissa 1956 ratapyöräilyn 4000 metrin joukkuetakaa-ajossa. Vuonna 1958 hän saavutti hopeaa henkilökohtaisessa takaa-ajossa kansainyhteisön kisoissa Cardiffissa.


title: Tom Simpson

text: Simpson kilpaili ammattilaisena maantiepyöräilyssä vuodesta 1959 lähtien. Hän voitti maantieajon maailmanmestaruuden Espanjan Lasarte-Oriassa vuonna 1965 voitettuaan loppukirissä Rudi Altigin. Hän voitti myös useita muita suurkilpailuja, kuten Flanderin ympäriajon vuonna 1961, Bordeaux-Pariisi-kilpailun 1963, Milano–San Remon 1964, Lombardian ympäriajon 1965 sekä Pariisi–Nizza-ajon vuonna 1967. Hän piti lisäksi Ranskan ympäriajon johtajan maillot jaune -paitaa vuonna 1962 sekä voitti kaksi etappia Espanjan ympäriajossa 1967.


title: Tom Simpson

text: Simpson kuoli vuoden 1967 Ranskan ympäriajon 13. etapilla Mont Ventoux'n nousussa. Ruumiinavaus paljasti, että hän oli ajanut alkoholin ja amfetamiinin vaikutuksen alaisena.


title: Jennifer Freeman

text: Jennifer Nicole Freeman (s. 20. lokakuuta 1985 Los Angeles, Yhdysvallat) on kalifornialainen näyttelijä, joka tunnetaan televisiosarjasta "My Wife and Kids". Hänen hahmonsa sarjassa oli Claire Kyle, jota hän esitti vuosina 2001–2005. Lisäksi hän on esiintynyt elokuvassa "Pähkähullu perheloma" ja televisiosarjassa "Seitsemäs taivas". Jennifer tunnetaan myös hip hop -tyylisestä tanssielokuvasta "You Got Served", jossa hän esiintyy Liyah-nimisenä tyttönä.


title: Llorenç Serra Ferrer

text: Llorenç Serra Ferrer (s. 4. maaliskuuta 1953) on espanjalainen jalkapallovalmentaja. Kesästä 2010 lähtien hän on toiminut RCD Mallorcan pääomistajana.


title: Llorenç Serra Ferrer

text: Vaatimattoman pelaajauransa jälkeen Serra Ferrer aloitti valmennusuransa UD Poblensen päävalmentajana Segunda División B:ssä. 1985 hän siirtyi RCD Mallorcan päävalmentajaksi nousten kahdeksan kauden aikana tunnetuksi Espanjassa.


title: Llorenç Serra Ferrer

text: 1993 hän siirtyi Real Betis Balompién päävalmentajaksi nostaen seuran pääsarjaan heti ensimmäisellä kaudellaan ja upeasti kolmanneksi kaudella 1994–1995. 1997 Serra Ferrer siirtyi FC Barcelonan organisaatioon juniorijoukkueen valmentajaksi. Louis van Gaalin jätettyä Barcan kesällä 2000 Serra Ferreristä tuli seuran päävalmentaja. Pesti jäi yhden kauden mittaiseksi Barcan jäätyä liigassa neljänneksi.


title: Llorenç Serra Ferrer

text: Serra Ferrer oli jonkin aikaa ilman seuraa kunnes palasi Barcan nuorisojoukkueen peräsimeen. 2004 hän palasi jälleen Real Betisiin, jonka hän luotsasi Copa del Reyn voittoon 2005. Serra Ferrerin johdolla Betis selvisi ensi kertaa seuran historiassa Mestarien liigaan.


title: Llorenç Serra Ferrer

text: Kesällä 2006 hän siirtyi Kreikkaan AEK Ateenan päävalmentajaksi. AEK:ssa Serra Ferrer on suosittu ja kunnioitettu valmentaja, joka on nostanut useita nuoria lahjakkuuksia ykkösjoukkueeseen.


title: Llorenç Serra Ferrer

text: 13. helmikuuta kreikkalaismediat uutisoivat Serra Ferrerin potkuista AEK:sta seuran hävittyä kaksi ottelua putkeen ja pudottua liigassa kolmanneksi neljän pisteen päähän Panathinaikoksesta. Serra Ferrerin tehtäviä hoitaa 13.2. pelattavassa UEFA Cupin ottelussa Getafea vastaan kakkosvalmentajana toiminut Nikos Kostenoglou.


title: Llorenç Serra Ferrer

text: Kesäkuussa 2010 Serra Ferrerin johtama ryhmittymä osti talousvaikeuksissa kärsivän La Liga -seura RCD Mallorcan.


title: Llorenç Serra Ferrer

text: Meriitit valmentajana


title: Hapsiluikka

text: Hapsiluikka ("Eleocharis acicularis") on sarakasvien heimoon, luikkien sukuun kuuluva monivuotinen vesikasvi.


title: Hapsiluikka

text: Hapsiluikka kasvaa 2–10 cm korkeaksi, ja sen 2–5 mm pitkät tähkäkukinnot kasvavat hentojen versojen päihin. Kasvi leviää rönsyjen ja maavarsien avulla usein laajaksi mattomaiseksi kasvustoksi. Suvullinen lisääntyminen käy tuulipölytyksen avulla. Hapsiluikkaa voidaan kasvattaa myös akvaariossa uposkasvina.


title: Hapsiluikka

text: Hapsiluikka kasvaa sisä- ja murtovesien rannoilla savisella, silttisellä tai heikkaisella alustalla. Se voi kasvaa jopa kahden metrin syvyydessä. Hapsiluikkaa tavataan Keski- ja Pohjois-Euroopassa. Suomessa hapsiluikkaa kasvaa ympäri maata sekä merenrannikolla että sisämaassa, harvinaisempana kuitenkin Lapissa sekä Suomenselän alueella.


title: Patton Oswalt

text: Patton Oswalt (s. 27. tammikuuta 1969 Portsmouth, Virginia) on yhdysvaltalainen näyttelijä, koomikko, käsikirjoittaja ja ääninäyttelijä.


title: Patton Oswalt

text: Oswalt aloitti uransa stand up -koomikkona vuonna 1996 ja vuotta myöhemmin hän näytteli omassa komediasarjassaan HBO:lla. Vuonna 1998 Oswalt tuli tunnetuksi televisiosarjasta "Kellarin kunkku", jossa hän näytteli vuoteen 2007 asti. Sarjan aikana hän esiintyi muissa televisiosarjoissa, kuten "Kalenteritytöt", "Reno 911!" ja "Crank Yankers". Oswalt on tehnyt myös äänirooleja animaatiosarjoihin "Batman of the Future", "Kim Possible", "Batman" ja "Paavo Pesusieni" sekä animaatioelokuvaan "Rottatouille". Viimeksi mainitusta hän sai Annie-ehdokkuuden parhaasta ääninäyttelystä animaatioelokuvassa.


title: Hans Verèl

text: Hans Verèl (s. 21. huhtikuuta 1953 Rotterdam, Alankomaat) on hollantilainen entinen jalkapalloilija, joka nykyisin toimii valmentajana.


title: Hans Verèl

text: Pelaajana Verèl edusti Sparta Rotterdamia (1972–1976), SVV:tä (1976–1977) ja FC Den Boschia (1977–1978). Heti peliuransa jälkeen hän aloitti valmentamisen, aluksi Den Boschin apuvalmentajana vuosina 1978–1981 ja toimi sittemmin seuran päävalmentajana vuoteen 1984 saakka. Hän on valmentanut myös RBC Roosendaalia (1984–1987), NAC Bredaa (1987–1990), Dordrechtia (1990–1992), RKC Waalwijkia (1992–1994) sekä uzbekistanilaista Pahtakoria (1994–1996), jonka jälkeen toimi vuosina 1996–2001 Willem II:n apuvalmentajana ja yhden kauden Fortuna Sittardin päävalmentajana.


title: Natty Dread

text: Natty Dread on Bob Marley & The Wailersin studioalbumi vuodelta 1974. Albumi oli ensimmäinen albumi, joka julkaistiin nimellä "Bob Marley & The Wailers" eikä pelkkä "The Wailers", niin kuin aikaisemmin. Se oli myös ensimmäinen albumi, jolla ei ollut enää mukana The Wailersin entisiä jäseniä Peter Toshia eikä Bunny Waileria.


title: Natty Dread

text: Albumi sijoittui Billboard Black Albums chart -listalla sijalle 44 ja Pop Albums chart -listalla sijalle 92.


title: John Richardson

text: John Richardson (5. marraskuuta 1787 Dumfries – 5. kesäkuuta 1865 Grasmere, Westmorland) oli skotlantilainen tutkimusmatkailija, laivaston lääkäri ja luonnontieteilijä.


title: John Richardson

text: Richardson opiskeli lääketiedettä Edinburghissa ja hänestä tuli laivaston kirurgi 1807. Hän purjehti John Franklinin kanssa etsimässä Luoteisväylää vuosina 1819–1822. Richardson kirjoitti retkestä julkaistuun kirjaan kappaleet geologiasta, kasveista ja kaloista.


title: John Richardson

text: Franklin ja Richardson palasivat Kanadaan vuosien 1825 ja 1827 välillä ja matkustivat maitse Jäämerelle. Retken luonnonhistoriallinen anti oli niin suuri, että se piti julkaista kahdessa erillisessä osassa, "Flora Boreali-Americana" (1833–1840), jonka kirjoitti William Jackson Hooker, ja "Fauna Boreali-Americana" (1829–1837), jonka kirjoittivat Richardson, William Swainson, John Edward Gray ja William Kirby.


title: John Richardson

text: Vuonna 1838 Richardson sai lääkärin viran Portsmouthissa ja 1840 tarkastajan viran laivaston sairaalassa. Hänet äänestettiin Royal Societyn jäseneksi vuonna 1825.


title: John Richardson

text: Richardson aateloitiin vuonna 1846. Hän teki John Raen kanssa epäonnistuneen retken etsimään Franklinia 1848–1849 ja kirjoitti retkestä teoksen "An Arctic Searching Expedition" (1851). Hän vetäytyi Lake Districtin alueelle 1855. Hänet on haudattu Grasmereen.


title: John Richardson

text: Hänen muita teoksiaan ovat muun muassa "Icones Piscium" (1843), "Catalogue of Apodal Fish in the British Museum" (1856), toinen painos teoksesta "Yarrell's history of British Fishes" (1860) ja "The Polar Regions" (1861).


title: John Richardson

text: Richardson nimesi linnuista ainakin valkopyrstöriekon ("Lagopus leucura") ja trumpettijoutsenen ("Cygnus buccinator"). Hänen kunniakseen on nimetty rikkikurkkuseppä ("Eubucco richardsoni") ja saintluciansirkkunen ("Melanospiza richardsoni").


title: Tarmo Rüütli

text: Tarmo Rüütli (s. 11. elokuuta 1954) on virolainen jalkapallovalmentaja ja entinen keskikenttäpelaaja.


title: Tarmo Rüütli

text: Aktiiviurallaan Rüütli edusti vuosina 1971–1994 FC Normaa, Pärnu Kalevia, Pärnu Kalakombinaatia ja Tervis Pärnua.


title: Tarmo Rüütli

text: Peliuransa jälkeen Rüütli on valmentanut Tulevik Viljandia, Viron maajoukkuetta (1999–2000) ja FC Floraa (2000) ennen siirtymistään nykyisen seuransa FC Levadian valmentajaksi vuonna 2003. Syksyllä 2007 Rüütli valittiin toistamiseen myös maansa maajoukkueen päävalmentajaksi. Hän aloittaa tehtävässään vuonna 2008, mutta jatkaa myös Levadian päävalmentajana. Rüütlin aikakaudella Levadia on voittanut kolmesti sekä Viron mestaruuden että Viron Cupin. Vuonna 2006 hän valmensi joukkueen UEFA Cupin kolmannelle karsintakierrokselle.


title: Kauno

text: Kauno on suomalainen miehen etunimi.


title: Kauno

text: Kauno on alkavan suomalaisuuskauden nimiä, joista monet viittaavat johonkin ihmisen hyvään ominaisuuteen. Ensimmäinen Kaunoksi nimetty lienee syntynyt vuonna 1855. Nimi ei ole yleistynyt, mutta on pysynyt jatkuvasti käytössä.


title: Kauno

text: Suomen almanakassa Kauno on ollut vuodesta 1929 lähtien.


title: Kauno

text: Väestörekisterikeskuksen tietojen mukaan Kauno-nimen on 1900-luvun alusta vuoden 2009 loppuun mennessä saanut 2027 henkilöä, joista 23 on naisia.


title: Mr. Marley

text: Mr. Marley on reggae-artisti Damian Marleyn debyyttialbumi. Albumi julkaistiin vuonna 1996.


title: Beitostølen

text: Beitostølen on asutus- ja talviurheilukeskus Øystre Slidren kunnassa, Opplandin läänissä Norjassa. Paikka sijaitsee Jotunheimenin vuoristossa noin 900 metriä merenpinnan tason yläpuolella. Beitostølenissä on lukuisia laskettelurinteitä sekä hiihtolatuja. Siellä järjestetään vuosittain ampumahiihdon ja maastohiihdon maailmancupin osakilpailuita. Kunnan asukasluku oli 342 vuonna 2013.


title: Argentiinan Grand Prix 1975

text: Argentiinan Grand Prix 1975 oli Formula 1 -sarjan osakilpailu, joka ajettiin Autódromo Oscar Alfredo Gálvez -radalla 12. tammikuuta 1975. Kilpailun voitti Emerson Fittipaldi.


title: Halfway Tree

text: Halfway Tree on reggae -artisti Damian Marleyn toinen studioalbumi. Albumi julkaistiin vuonna 2001 Motown -levy-yhtiön kautta.


title: Welcome to Jamrock

text: Welcome to Jamrock on reggae-artisti Damian Marleyn kolmas studioalbumi. Albumi julkaistiin Yhdysvalloissa 12. syyskuuta 2005 ja Britanniassa päivää myöhemmin.


title: Welcome to Jamrock

text: Albumi sijoittui ilmestymisviikollaan Billboard Hot 100 -listan 55. sijalle. R&B ja rap -listoilla sijoitus oli parempi 18. ja 12. sija.


title: Antofylliitti

text: Antofylliitti on amfiboliryhmään kuuluva mineraali, (Mg,Fe)SiO(OH), magnesium-rauta-inosilikaattihydroksidi. Antofylliitti, kuten cummingtoniitti, on polymorfinen mineraali. Jotkin antofylliitin muodot ovat lamellimaisia tai säikeisiä ja niitä käytetään asbestin tavoin. Nimi on johdettu latinan sanasta "anthophyllum" ’mausteneilikka’, joka on viittaus mineraalin yleisimpään väriin.


title: Antofylliitti

text: Antofylliittiä syntyy runsasmagnesiumisten kivien, etenkin ultramafisten magmakivien ja epäpuhtaiden dolomiittisaviliuskeiden, metamorfoosissa. Taantumistuotteena sitä muodostuu reunustamaan jäänneortopyrokseeneja ja oliviinia, ja kordieriittia sisältävässä gneississä ja liuskeessa se esiintyy lisämineraalina. Antofylliittiä esiintyy serpentiinin ohella taantuvan metamorfoosin tuotteena ultramafisissa kivissä.


title: Antofylliitti

text: Antofylliittiä muodostuu etenevässä metamorfoosissa talkin hajotessa ultramafisissa kivissä veden ja hiilidioksidin vaikutuksesta. Hiilidioksidin (X CO) partiaalipaine vesiperäisessä liuoksessa suosii antofylliitin syntyä. Korkeampi hiilidioksidin partiaalipaine vähentää antofylliitti-in-isograadin lämpötilaa.


title: Antofylliitti

text: Täysin vetisessä, hiilidioksidittomassa ympäristössä ultramafiset kivet tapaavat muodostaa serpentiini-antigoriitti-brusiitti-tremoliitti-kokoumia (jotka ovat riippuvaisia MgO-pitoisuudesta), ja amfiboliitista granuliittiin -metamorfoosissa muodostuu metamorfista pyrokseenia tai oliviinia. Täten, antofylliittiä sisältävät ultramafiset kivet viittaavat ainakin viherliuskefasieksen metamorfoosiin, jossa on ollut mukana hiilidioksidipitoista metamorfista liuosta.


title: Antofylliitti

text: Tavalliset metamorfisten muodostumien reaktiot vähämagnesiumisille (<25% MgO) ja runsasmagnesiumisille (>25% MgO) ultramafisille kiville ovat:Taantuva antofylliitti on verrattain harvinainen ultramafisissa kivissä, ja metamorfoosiin saatavan vähäisen energiamäärän takia ja metamorfoosin aiheuttaman yleisen kivimassan kuivumisen takia se on yleensä huonosti kehittynyttä. Siten myös merkittävä hiilidioksidin tarve metamorfisissa liuoksissa rajoittaa antofylliitin esiintymistä taantuvana mineraalina. Tavallinen taantuvasti metamorfoituvien ultramafisten kivien metamorfinen koostumus on siksi serpentiniitti- tai talkki-magnesiitti-kokouma.


title: Antofylliitti

text: Taantuvaa antofylliittiä esiintyy yleisimmin heikkousvyöhykkeillä, jossa kivien rakoilu ja murtuminen tuottaa hiilihappopitoisille liuoksille putkia taantuvan metamorfoosin aikana.


title: Kiekkokotilot

text: Kiekkokotilot ("Planorbidae") on makeissa ja murtovesissä elävien vesikeuhkokotiloiden heimo. Suomessa tavataan 13 lajia, joista suurin on isokiekkokotilo ja yksi yleisimmistä pyörrekiekkokotilo ("Anisus vortex").


title: Kiekkokotilot

text: Useimpien kiekkokotiloiden kuori on tasossa kiertyvä spiraali, ja useimmat niistä ovat "vasenkätisiä". Toisaalta heimoon on luettu myös kartiomaiset "Ancylus"-kotilot. Heimon taksonomia on kuitenkin hyvin kiistanalainen.


title: Kiekkokotilot

text: Toisin kuin monilla muilla vesinilviäisillä kiekkokotiloilla on veressään hemoglobiinia ja ne voivat käyttää hyväkseen ilmassa olevaa happea.


title: Valkopyrstöriekko

text: Valkopyrstöriekko ("Lagopus leucura") on pohjoisamerikkalainen kanalintu.


title: Valkopyrstöriekko

text: Linnun pituus on 30–35 cm ja paino 0,4–0,5 kg. Koiras on hieman kookkaampi. Valkopyrstöriekko on metsäkanoista pienin. Talvella se on valkoinen, vain nokka ja silmät ovat mustat. Kesäpuvussa siivet, pyrstö ja maha ovat valkoiset ja muu höyhenpuku on harmaanruskea.


title: Valkopyrstöriekko

text: Valkopyrstöriekko elää Pohjois-Amerikan länsiosissa New Mexicon pohjoisosista Alaskaan. Sen elinalueen laajuus on noin 1,6 miljoonaa neliökilometriä, maailman populaation koko on noin 2 miljoonaa yksilöä ja sen kanta on elinvoimainen.


title: Valkopyrstöriekko

text: Valkopyrstöriekko on korkeiden vuoristojen laji, joka pesii puurajan yläpuolella. Talveksi linnut laskeutuvat usein puurajan alapuolelle ja palaavat huhti–toukokuussa pesimäalueilleen.


title: Valkopyrstöriekko

text: Valkopyrstöriekko on yksiavioinen. Pesä on maassa ja munia on 4–8. Naaras hautoo noin 23 päivää. Poikaset ovat pesäpakoisia.


title: Valkopyrstöriekko

text: Talvella valkopyrstöriekot syövät etupäässä pajunsilmuja. Keväällä ja kesällä ne syövät kukkia ja lehtiä sekä hyönteisiä ja tatarten ituja. Hiekkaa ne syövät ruuansulatuksen edistämiseksi.


title: Brasilian Grand Prix 1975

text: Tulokset vuonna 1975 ajetusta Formula 1 Brasilian Grand Prix'stä, joka ajettiin Interlagosissa 26. tammikuuta 1975.


title: The Sims 2: Vapaa-aika

text: The Sims 2: Vapaa-aika on vuonna 2008 ilmestynyt Maxisin kehittämä seitsemäs lisäosa "The Sims 2" -tietokonepeliin.


title: The Sims 2: Vapaa-aika

text: Lisäosassa simeille on luotu harrastuksia, joiden parissa he voivat viettää aikaa. Harrastuksia on eri aloilta urheilusta käsitöihin ja taiteeseen. Kun sim viettää aikaa harrastuksensa parissa, hänen harrastusintonsa nousee. Kun sim on tarpeeksi innostunut harrastuksestaan, hän saa jäsenkortin, jonka avulla pääsee kyseiseen harrastukseen liittyvälle tontille.


title: The Sims 2: Vapaa-aika

text: The Sims 2: Vapaa-aika -lisäosassa tulevien harrastuksien joukosta löytyy muun muassa autojen kunnostus (värkkäily), baletti (musiikki ja tanssi), viulunsoitto (musiikki ja tanssi) sekä saviruukkujen kuin myös muun taiteen harrastaminen (taide ja käsityö). Myös taaperoille on tekemistä sillä aikaa, kun vanhemmat simit puuhailevat harrastustensa parissa. Simit voivat opettaa taaperoille lastenlorun, mikä auttaa taaperoa kehittämään musikaalisia lahjojaan. Tämän lisäksi taaperoille sekä vanhemmille lapsille löytyy puuhapöytä, jolla voi piirtää tai rakennella palikoilla.


title: The Sims 2: Vapaa-aika

text: Vapaa-aika -lisäosan myötä tulee tavoitteesta riippuvia bonuksia. Tarjolla on myös työ- ja lisätavoitebonuksia. Simeille voi hankkia bonuksia, jotka auttavat heitä työelämässä tai hidastavat tarpeiden nousua. Simeille voi myös valita lisätavoitteen.


title: Ri (kana)

text: り hiraganalla tai リ katakanalla ovat kaksi japanin kielen kirjoittamiseen käytettyä kana-merkkiä, jotka edustavat samaa tavua. Ne lausutaan , ja ne ovat kana-aakkostojen 40. sijalla ra- ja ru-tavujen välissä.


title: Ri (kana)

text: Hiragana り ja katakana リ on johdettu man'yōgana-merkistön kautta kanjista 利.


title: Ri (kana)

text: Kanat latinisoidaan samalla tavalla sekä Hepburn-, Kunrei-shiki- että Nihon-shiki-järjestelmissä: « ri ».


title: Ri (kana)

text: Hiragana り kirjoitetaan kahdella vedolla, huolimatta siitä, että vedot voivat yhdistyä:


title: Ri (kana)

text: Katakana リ kirjoitetaan kahdella vedolla:


title: Gruneriitti

text: Gruneriitti on amfiboliryhmään kuuluva mineraali, ja sen kemiallinen kaava on FeSiO(OH). Se on gruneriitti-cummingtoniitti-sarjan päätejäsen. Sen kiteet ovat säikeisiä, pylvään muotoisina tai ne muodostavat valtavia kasaumia. Kiteet ovat monokliinisiä prismakiteitä. Sen kiilto vaihtelee lasikiillosta helmiäiskiiltoon, ja se on väriltään vihreää, ruskeaa tai tummanharmaata. Sen kovuus on 5–6 ja ominaispaino 3.4–3.5.


title: Gruneriitti

text: Gruneriitti löydettiin vuonna 1853, ja se nimettiin sen löytäneen sveitsiläis-ranskalaisen kemistin Loius Grunerin mukaan. Gruneriittia kutsutaan kaupallisesti myös amosiitiksi.


title: Igor Tšudinov

text: Igor Vitaljevitš Tšudinov (, s. 21. elokuuta 1961, Frunze) on kirgisialainen poliitikko, joka toimi maansa pääministerinä 2007–2009.


title: Igor Tšudinov

text: Hän edusti presidentti Kurmanbek Bakijevia tukevaa Ak Zhol -puoluetta. Hänet nimitettiin 24. joulukuuta 2007 maan pääministeriksi väliaikaisesti asemassa toimineen Iskenderbek Aidaralijevin jälkeen. Tšudinov oli aiemmin energiaministeri. Hän ei tehnyt alun perin Almazbek Atambajevin eron jälkeen lokakuussa 2007 muodostettuun hallituksen suuria muutoksia. Tšudinovin pääministerikausi kesti vain syksyyn 2009, jolloin hänen seuraajakseen tuli Danijar Usenov.


title: Igor Tšudinov

text: Tšudinov valmistui 1983 Kirgisian valtiollisesta yliopistosta pääaineenaan matematiikka ja aloitti uransa insinööri-ohjelmoijana Frunzessa tietokonetehtaalla "50-letnija SSSR". Hän kohosi 1990-luvun alussa Kirgisian kommunistisen nuorisoliiton toiseksi sihteeriksi sekä Komsomolin talouskommission johtoon Moskovassa. Neuvostoliiton hajoamisen jälkeen hän kävi business-koulun ja ryhtyi liikemieheksi. Vuodesta 2005 hän oli OAO Kyrgysgazin toimitusjohtaja.


title: Igor Tšudinov

text: Tšudinov on kansallisuudeltaan venäläinen, eikä osaa kirgiisia.


title: To (kana)

text: と hiraganalla tai ト katakanalla ovat kaksi japanin kielen kirjoittamiseen käytettyä kana-merkkiä, jotka edustavat samaa tavua. Ne lausutaan , ja ne ovat kana-aakkostojen 20. sijalla te- ja na-tavujen välissä.


title: To (kana)

text: Hiragana と ja katakana ト on johdettu man'yōgana-merkistön kautta kanjista 止.


title: To (kana)

text: Merkkeihin voidaan lisätä dakuten, jolloin muodostuvat tavut ど ja ド, jotka lausutaan .


title: To (kana)

text: Kanat latinisoidaan samalla tavalla sekä Hepburn-, Kunrei-shiki että Nihon-shiki-järjestelmissä, ”to” ja niiden soinnilliset vastineet ”do”.


title: To (kana)

text:
Hiragana と kirjoitetaan kahdella vedolla:
Katakana ト kirjoitetaan kahdella vedolla:


title: The Cheetah Girls

text: The Cheetah Girls on televisiomusikaali, jonka tuotti Disney Channel vuonna 2003. Se perustuu samannimisiin Deborah Gregoryn kirjoittamiin nuortenkirjoihin.


title: The Cheetah Girls

text: Elokuvassa neljä tyttöä Galleria, Channel, Aqua ja Dorinda ovat perustaneet Cheetah Girlsin ja tähtäävät kohti levytyssopimusta.


title: The Cheetah Girls

text: Elokuvan tuotantoon osallistui Whitney Houston.


title: The Cheetah Girls

text: Cheetahgirls-elokuvia on tullut kaikkiaan kolme.


title: Shi (kana)

text: し hiraganalla tai シ katakanalla ovat kaksi japanin kielen kirjoittamiseen käytettyä kana-merkkiä, jotka edustavat samaa tavua. Ne lausutaan , ja ne ovat kana-aakkostojen 12. sijalla sa- ja su-tavujen välissä.


title: Shi (kana)

text: Hiragana し ja katakana シ on johdettu man'yōgana-merkistön kautta kanjista 之.


title: Shi (kana)

text: Merkkeihin voidaan lisätä dakuten, jolloin muodostuvat tavut じ ja ジ, jotka lausutaan tai .


title: Shi (kana)

text: Kanat latinisoidaan eri tavalla Hepburn-, Kunrei-shiki ja Nihon-shiki-järjestelmissä. Hepburn-järjestelmässä merkit し ja シ latinisoidaan « shi » ja niiden soinnilliset vastineet « ji ». Kunrei- ja Nihon-shiki-järjestelmissä merkit し ja シ latinisoidaan « si » ja niiden soinnilliset vastineet « zi ».


title: Shi (kana)

text:
Hiragana し kirjoitetaan vain yhdellä vedolla:
Katakana シ kirjoitetaan kolmella vedolla:


title: Kilingi-Nõmme

text: Kilingi-Nõmme () on epäitsenäinen kaupunki ja entinen kaupunki Saarden kunnassa Pärnumaan maakunnassa Lounais-Virossa. Se sijaitsee noin 40 kilometriä Pärnusta kaakkoon. Kilingi-Nõmmen pinta-ala on 4,3 neliökilometriä ja asukasluku 1 709 vuoden 2015 alussa.


title: Kilingi-Nõmme

text: Ensimmäinen maininta Kilingi-Nõmmesta on vuodelta 1560. Se nimettiin vuokraisäntä Valentin Schillingin (paikallisessa murteessa Kilingi) ja Nõmme-nimisen majatalon mukaan. 1800-luvun lopussa siellä oli asukkaita 500 ja vuonna 1928 asukasluku oli 1 420.


title: Kilingi-Nõmme

text: Kilingi-Nõmme sai kaupungin oikeudet vuonna 1938. Kilingi-Nõmmen kaupunki sekä Saarden ja Talin kunnat yhdistettiin yhteen 16. kesäkuuta 2005 uudeksi Saarden kunnaksi. Vuoden 2017 kuntauudistuksessa Saarde ja Surju yhdistettiin uudeksi Saarden kunnaksi.


title: Kilingi-Nõmme

text: Vuonna 2011 Kilingi-Nõmmen epäitsenäisessä kaupungissa oli 1 763 asukasta, joista 1 725 (97,8 %) oli virolaisia, 21 (1,2 %) venäläisiä ja 12 (0,7 %) muita kansallisuuksia.


title: Kilingi-Nõmme

text: Kilingi-Nõmme oli vuonna 2005 ”Euroopan kulttuurikylä”.


title: Beware the Heavens

text:
Beware the Heavens on power metal -yhtye Sinergyn ensimmäinen albumi. Albumi julkaistiin vuonna 1999.
Se on myös Sinergyn ainoa albumi, jossa Jesper Strömblad soittaa kitaraa Alexi Laihon rinnalla.


title: Suicide by My Side

text: Suicide by My Side on power metal -yhtye Sinergyn kolmas studioalbumi. Se julkaistiin vuonna 2002 levymerkillä Nuclear Blast.


title: Almazbek Atambajev

text: Almazbek Atambajev (Алмазбек Шаршенович Атамбаев, s. 17. syyskuuta 1956) on kirgisialainen poliitikko. Hän on ollut maansa presidentti joulukuusta 2011 alkaen. Hän oli maan pääministeri maaliskuusta marraskuuhun 2007 ja uudelleen joulukuusta 2010 syyskuuhun 2011. Hän on Kirgisian sosiaalidemokraattisen puolueen johtaja.


title: Almazbek Atambajev

text: Atambajev on kotoisin Tšuin alueelta. Hän valmistui 1980 hallintoakatemiasta ja työskenteli insinöörinä Kirgisien SNTL:n viestintäministeriössä. Hän oli Kirgisien SNTL:n korkeimman neuvoston presidiumin jäsen. Vuonna 1989 hän perusti Forum-tutkimusyrityksen.


title: Almazbek Atambajev

text: Vuosina 1995–2000 hän oli Jogorku Keneshin eli maan parlamentin jäsen, 1997–1999 JSC Kyrgyzautomashin pääjohtaja.


title: Almazbek Atambajev

text: Atambajev oli teollisuus-, kauppa- ja turismiministerinä joulukuusta 2005 huhtikuuhun 2006. Hän johti hallituksen vastaisia protesteja Biškekissa huhtikuussa ja marraskuussa 2006 presidentin valtaoikeuksien vähentämisestä kieltäytynyttä Kurmanbek Bakijevia vastaan. Maaliskuussa 2007 presidentin vastaista oppositiota johtanut Atambajev nimitettiin pääministeriksi. Hän oli ensimmäinen pääministeri Keski-Aasiassa, joka nimitettiin oppositiopuolueesta.


title: Almazbek Atambajev

text: Lokakuussa presidentti ilmoitti erottavansa Atambajevin hallituksen uuden perustuslain hyväksyneen kansanäänestyksen jälkeen. Hänen oli tarkoitus jäädä virkaan uusin parlamenttivaaleihin asti, mutta hän erosi tästä huolimatta jo marraskuun lopulla ja varapääministeri Iskenderbek Aidaralijev nimitettiin hänen seuraajakseen. Sosiaalidemokraattisen puolueen edustajien mukaan syynä oli Atambajev oleminen este hallituksen suunnittelemalle vaalivilpille.


title: Almazbek Atambajev

text: Kirgisian oppositio asetti Atambajevin yhteiseksi ehdokkaakseen vaaleihin 23. heinäkuuta 2009 pyrkiäkseen syrjäyttämään Bakijevin. Hän vetäytyi ehdokkuudesta vaalipäivänä syyttäen vaalivilppiä.


title: Almazbek Atambajev

text:
Kurmanbek Bakijevin syrjäytyksen jälkeen Atambajev toimi väliaikaishallituksen talousministerinä.
Vuoden 2010 vaalien jälkeen Atambajev valittiin pääministeriksi SDPK:n, Respublikan ja Ata-Zhurtin muodostamaan hallitukseen.


title: Almazbek Atambajev

text: Vuonna 2011 hänet valittiin Kirgisian presidentiksi.


title: Almazbek Atambajev

text: Vuoden 2017 vaaleissa Atambajev ei voinut perustuslain mukaan asettua ehdokkaaksi. Hän tuki Sooronbai Žeenbekovia, joka tuli valituksi.


title: A (kana)

text: あ hiraganalla tai ア katakanalla ovat kaksi japanin kielen kirjoittamiseen käytettyä kana-merkkiä, jotka edustavat samaa tavua. Ne lausutaan , ja ne ovat kana-aakkostojen ensimmäisellä sijalla ennen i-tavua.


title: A (kana)

text: Hiragana あ on johdettu man'yōgana-merkistön kautta kanjista 安 ja katakana ア kanjista 阿.


title: A (kana)

text: Kanat latinisoidaan samalla tavalla sekä Hepburn-, Kunrei-shiki että Nihon-shiki-järjestelmissä: « a ».


title: A (kana)

text: Hiragana あ kirjoitetaan kolmella vedolla:


title: A (kana)

text: Katakana ア kirjoitetaan kahdella vedolla:


title: I (kana)

text: い hiraganalla tai イ katakanalla ovat kaksi japanin kielen kirjoittamiseen käytettyä kana-merkkiä, jotka edustavat samaa tavua. Ne lausutaan , ja ne ovat kana-aakkostojen toisella sijalla a- ja u-tavujen välissä.


title: I (kana)

text: Hiragana い on johdettu man'yōgana-merkistön kautta kanjista 以 ja katakana イ kanjista 伊.


title: I (kana)

text: Kanat latinisoidaan samalla tavalla sekä Hepburn-, Kunrei-shiki että Nihon-shiki-järjestelmissä: « i ».


title: I (kana)

text:
Hiragana い kirjoitetaan kahdella vedolla:
Katakana イ kirjoitetaan kahdella vedolla:


title: Assiniboine (joki)

text: Assiniboine on joki läntisessä Kanadassa Saskatchewanin ja Manitoban provinsseissa. Assiniboine on Red Riverin sivujoki. Joki saa alkunsa Saskatchewanissa, ja se laskee Red Riveriin Manitobassa Winnipegin kohdalla. Assiniboine on noin 1 070 kilometriä pitkä, ja sen valuma-alue on 182 000 neliökilometriä.


title: Assiniboine (joki)

text: Joki on nimetty intiaanikansa assiniboinien mukaan, jotka asuivat joen alueella.


title: Disney Channel Games

text: Disney Channel Games on televisio-ohjelma, jota näytettiin Disney Channel-televisiokanavalla vuosina 2006-2007.


title: Disney Channel Games

text: Ohjelmassa on neljä joukkuetta, jotka kilpailevat toisiaan vastaan erilaisissa fyysisissä tehtävissä. Disney Channel Gamesin kapteenit olivat vuonna 2007 Brenda Song, Dylan Sprouse, Corbin Bleu ja Kyle Massey.


title: Disney Channel Games

text: Sininen JoukkueVihreä JoukkuePunainen JoukkueVihreä JoukkueKeltainen JoukkuePunainen JoukkueSininen Joukkue


title: Nino Defilippis

text: Nino Defilippis (21. maaliskuuta 1932 – 13. heinäkuuta 2010) oli italialainen maantiepyöräilijä, joka voitti muun muassa Emilian ympäriajon (1954, 1955), Piedmonten ympäriajon (1954, 1958), Lombardian ympäriajon (1958) ja Toscanan ympäriajon (1960).


title: Nino Defilippis

text: Defilippis pärjäsi myös Sveitsin, Italian, Ranskan sekä Espanjan ympäriajoissa ja Pariisi–Nizza-ajossa, mutta ei koskaan yltänyt niissä kokonaiskilpailun voittajaksi.


title: Nettillingjärvi

text: Nettillingjärvi () on Kanadan Nunavutissa arktisella Baffininsaarella sijaitseva suuri järvi. Järven pinta-ala on noin 5 542 neliökilometriä, ja se on Nunavutin suurin järvi ja noin 30. suurin järvi maailmassa. Järvi on 123 kilometriä pitkä. Sen nimi on peräisin inuittikieli inuktitutista.


title: Nettillingjärvi

text: Järvi sijaitsee saaren eteläosassa, noin 280 kilometriä luoteeseen Iqaluitista. Pohjoinen napapiiri kulkee järven halki. Järvi on 30 m meren pinnan tasoa korkeammalla ja laskee Koukdjuakjokea länteen Foxen altaaseen. Nettillingjärveen laskee etelästä toinen lähes yhtä suuri, 113 m:n korkeudessa oleva Amandjuakjärvi.


title: Nettillingjärvi

text: Suurimman osan vuotta Nettillingjärvi on jäässä. Järvessä esiintyy kolme kalalajia, nieriä, kolmipiikki ja kymmenpiikki. Kalojen pääravintoa ovat surviassääsken toukat. Järvessä tavataan myös satunnaisesti norppia. Järven ympäristö on Kanadan saarten vilkkainta karibujen vasoma-aluetta.


title: Feliks Kulov

text: Feliks Šaršenbajevitš Kulov (Феликс Шаршенбаевич Кулов, s. 29. lokakuuta 1948) oli Kirgisian pääministeri 1. syyskuuta 2005 – 19. joulukuuta 2006 ns. tulppaanivallankumouksen jälkeen, jossa maata sen itsenäistymisestä 15 vuoden ajan hallinnut presidentti Askar Akajev ajettiin maasta. Kulov johtaa Ar-Namys-puoluetta ja sen vaaliliittoumaa Kirgisian kansankongressia.


title: Feliks Kulov

text: Kulov syntyi Frunzessa (nyk. Biškek) ja opiskeli poliisiksi. Hän oli 1970-luvulta Kirgisian hallituksessa eri tehtävissä mm. sisäministerinä, kansallisen turvallisuuden ministerinä ja Tšyin kuvernöörinä. Vuosina 1992–1993 hän oli Akajevin varapresidentti ja oli mm. ottamassa käyttöön maan omaa valuuttaa, mutta joutui eroamaan korruptioskandaalin vuoksi. Hän oli 1998–1999 Biškekin pormestari ja oli perustamassa Ar-Namysia 1999. Hän ilmoitti helmikuussa 2000 aikeestaan pyrkiä parlamenttiin eli "Žoghorku Keňgešiin", mutta hänet pidätettiin kuukautta myöhemmin korruptiosta epäiltynä ja tuomittiin kymmeniksi vuosiksi vankeuteen eri syytösten perusteella.


title: Feliks Kulov

text: Helmi–maaliskuun 2005 parlamenttivaalien ja tulppaanivallankumouksen jälkeen Kulov vapautettiin vankilasta ja presidentiksi noussut Kurmanbek Bakijev nimitti hänet turvallisuusvastaavaksi. Huhtikuussa kaikki syytteet Kulovia vastaan kumottiin. Kulov ilmoitti asettuvansa ehdolla presidentinvaaleissa, mutta vetäytyi ehdokkuudesta, mahdollisesti venäjänkielisyytensä vuoksi, ja tuki Bakijevia, joka voitti vaalin. Bakijev nimitti hänet pääministeriksi. Kulov ilmoitti hallituksensa erosta 19. joulukuuta 2006, ilmoituksen mukaan valmistellakseen perustuslain muutosta. Presidentti Bakijev nimitti hänet kahdesti uudelleen pääministeriksi, mutta parlamentti ei hyväksynyt enää hänen nimitystään. Tämän jälkeen pääministeriksi tuli entinen maatalousministeri Azim Isabekov.


title: Feliks Kulov

text: Helmikuussa 2007 Kulov liittyi oppositioryhmään, joka vaati presidentin eroa ja ennenaikaisia vaaleja. Hän on myös tukenut ideaa valtioliitosta Venäjän kanssa. Kulovia syytettiin myös huhtikuun 2007 presidentinvastaisten mellakoiden yhteydessä julkisen epäjärjestyksen tuottamisesta.


title: Valkokatka

text: Valkokatka ("Monoporeia affinis") on pieni Itämeressä, Jäämeressä ja Pohjolan järvissä elävä äyriäinen. Aikuinen valkokatka on 7–11 millimetriä pitkä, kellanvaalea ja litteän puolikaaren muotoinen. Valkokatka kaivautuu pehmeään meren- tai järvenpohjaan ja syö hajoavaa eloperäistä ainesta. Se on tärkeää ravintoa monille kaloille. Valkokatka on herkkä saasteille ja ilmaston muutoksille.


title: Valkokatka

text: Valkokatkat parittelevat vain kerran elämässään. Tämä tapahtuu syksyllä, ja naaras kantaa poikasia koko talven. Keväällä syntyy 20–30 poikasta.


title: Athabascajoki

text: Athabascajoki () on joki kanadalaisessa Albertan provinssissa. Se saa alkunsa Columbia Icefieldistä, Kanadan laajimmasta ei-arktisesta jäätiköstä Jasperin kansallispuistossa ja laskee Athabascajärveen. Joki on pituudeltaan 1 532 kilometriä. Sen valuma-alue on 159 000 neliökilometrin suuruinen.


title: Davisinsalmi

text: Davisinsalmi () on merialue ja salmi Labradorinmeren pohjoisosassa, kanadalaisen Baffininsaaren ja Grönlannin välissä. Salmi yhdistää Labradorinmeren ja Baffininlahden. Salmi muodostaa osan Luoteisväylästä.


title: Davisinsalmi

text: Kansainvälinen hydrografinen järjestö (IHO) määrittelee Davisinsalmen merialueen rajat seuraavasti (1953):


title: Davisinsalmi

text: Tietosanakirjalähteissä salmen pituudeksi annetaan noin 650 (toisen lähteen mukaan 950) kilometriä ja leveys 320-650 kilometriä. Salmi on eteläosissa enimmillään 3 660 metriä syvä. Davisinsalmen kapeimmassa kohdassa kulkee merenalainen harjanne ja josta sijaitsee merialueen matalin, 350–550 metriä syvä alue.


title: Davisinsalmi

text: Alueen pintavesiin vaikuttaa voimakkaasti merialuetta vastapäivään kiertävä merivirtaus. Länsiosissa kylmä Arktisen altaan vesi virtaa etelään 8-20 kilometrin päivävauhdilla, ja ruokkii Labradorinvirtaa. Länsiosassa merivirta kuljettaa raskauta jäämassoja ja jäävuoria etelään. Salmen itälaidalla käy puolestaan Länsi-Grönlannin virtaus (Grönlannin vastavirta), joka tuo lämpimämpää vettä etelästä. Sulana pysyvät salmen itäosan olot poikkeavat jyrkästi salmen länsiosasta.


title: Davisinsalmi

text: Salmi on nimetty englantilaisen John Davisin mukaan. Hän teki vuosina 1585–1587 kolme merimatkaa seudulle etsiessään meritietä Atlantilta Tyynelle valtamerelle. Meritie löydettiin vasta 1906, mutta Davisin johtama kartoitustyö antoi paljon tietoa myöhemmille retkikunnille, kuten William Baffinin ja Henry Hudsonin kartoitustyölle.


title: Hossein Kaebi

text: Hossein Kaebi (pers. حسین کعبی s. 23. syyskuuta 1985 Ahvāz, Iran) on iranilainen jalkapalloilija, pelipaikaltaan puolustaja.


title: Hossein Kaebi

text: Kaebi on pelannut muun muassa Englannin Mestaruussarjassa Leicester Cityn joukkueessa. Hän joutui käyttämään tulkkia apunaan, koska ei osannut englantia.


title: Hossein Kaebi

text: Kaebi oli mukana vuoden 2006 MM-kisoissa pelaten jokaisessa Iranin kolmessa ottelussa. World Soccer Magazine listasi vuonna 2004 Kaebin kymmenen lupaavimman pelaajan joukkoon maailmassa.


title: FK Vojvodina

text: FK Vojvodina on jalkapalloseura Novi Sadista, Vojvodinasta, Serbiasta. Se pelaa maan pääsarjassa superliigassa. Vuonna 1914 perustettu Vojvodina on sarjan perinteikkäin seura.


title: FK Vojvodina

text: Seura perustettiin vuonna 1914. Sen suurimmat saavutukset Jugoslavian sosialistisen liittotasavallan ajoilta olivat liigamestaruudet vuoina 1966 ja 1989. Vuosina 1957, 1962 ja 1975 se sijoittui hopealle. Vuonna 1967 se eteni Euroopan Cupissa puolivälieriin, missä kuitenkin putosi Glasgown' Celticille viime minuutin maalilla. Jugoslavian Cupin finaalissa joukkue on pelannut vuosina 1951 ja 1997, ja Serbian Cupin loppuottelussa vuosina 2007 ja 2010. 1998 se pelasi Intertoto-cupin loppuottelussa.


title: Matjaž Zupan

text: Matjaž Zupan (s. 27. syyskuuta 1966) on slovenialainen mäkihyppääjä, joka suurimman osan aktiiviurastaan edusti kansainvälisellä tasolla Jugoslaviaa.


title: Matjaž Zupan

text: Zupanin ainoa arvokisamitali tuli 1988 Calgaryn talvikisoista, missä hän saavutti joukkuemäestä hopeaa. Hänen paras henkilökohtainen arvokisasijoituksensa on neljäs sija suurmäen kilpailusta 1987 Oberstdorfin MM-kisoista. Maailmancupin osakilpailussa Zupan sijoittui parhaimmillaan toiseksi, 15. maaliskuuta 1987 Planicassa hypätyssä lentomäkikilpailussa. Vuodesta 1987 maailmancupia kiertänyt Zupan lopetti uransa keväällä 1994.


title: Matjaž Zupan

text: Keväällä 2008 Zupan valittiin Slovenian mäkihypyn A-maajoukkueen päävalmentajaksi.


title: Mark Nenow

text: Mark Nenow (s. 16. marraskuuta 1957) on yhdysvaltalainen entinen kestävyysjuoksija, joka menestyi parhaiten pitkillä matkoilla. Hän voitti maastojuoksun MM-kisoista 1983 hopeaa pitkän matkan joukkuekilpailusta, jossa hänen lisäkseen kilpailivat Craig Virgin, Thom Hunt, Bill Donakowski, Bruce Bickford ja George Malley. Hän voitti myös Pan Amerikan -kisoissa 1983 pronssia 10 000 metriltä ja sijoittui saman vuoden MM-kisoissa 10 000 metrillä kolmanneksitoista.


title: Olli Hanski

text: Antti Olavi (Olli) Hanski (5. lokakuuta 1926 Jääski – 8. tammikuuta 2008) oli suomalainen pesäpalloilija.


title: Olli Hanski

text: Pelaajauransa Hanski aloitti 11-vuotiaana Kuurnanpohjan kentällä. Sodan jälkeen hän jatkoi pesäpalloilua Jääsken Kirijöissä Imatralla. Veljensä Unton kanssa hän siirtyi Kirijöistä Tainionkosken Urheilijoihin, joka tuolloin pelasi mestaruussarjassa.


title: Olli Hanski

text: Hanski pelasi suurimman osan pesäpallourastaan Lahden Mailaveikkojen joukkueessa. Kahdestatoista seurassa viettämästään vuodesta hän oli kuusi vuotta joukkueen kapteenina. Hän voitti Suomen mestaruuden vuosina 1951 ja 1952. Hän oli mukana Helsingin 1952 olympialaisissa pelatussa pesäpallon näytösottelussa Pesäpalloliiton joukkueen kakkosvahtina. Hän pelasi vuosina 1948–1961 kaikissa neljässätoista Itä–Länsi-ottelussa. Tuo ottelumäärä oli kaikkien aikojen ennätys, kunnes kolme vuotta myöhemmin Eino Kaakkolahti pelasi 15. ottelunsa.


title: Olli Hanski

text: Pesäpallouransa jälkeen Hanski saavutti golfissa maaotteluedustuksia ja SM-joukkuemitaleja.


title: Olli Hanski

text: Koulutukseltaan Hanski oli rakennusmestari ja toimi vastaavana mestarina useilla Lahden suurilla kerrostalotyömailla. Hänen muita harrastuksiaan olivat metsästys ja kalastus.


title: Simpsonien viisauksien kirjasto

text: Simpsonien viisauksien kirjasto ("The Simpsons Library of Wisdom") on kirjasarja, joka kertoo Simpsonien kotikaupungin Springfieldin asukkaista.


title: Simpsonien viisauksien kirjasto

text: Sarjaan on ilmestynyt kuusi englanninkielistä kirjaa ja vuonna 2008 ilmestyy kaksi lisää. Readme.fi on julkaissut sarjasta neljä kirjaa suomeksi.


title: Schienenbus

text: Schienenbus (saksaa, ) eli Baureihe 795, Baureihe 796, Baureihe 797 ja Baureihe 798 on Deutsche Bahnin kaksiakselinen kiskobussi. Sarja oli käytössä 1950-luvulta 2000-luvun alkuun.


title: Schienenbus

text: Suurin osa sarjojen kalustoista valmistettiin Uerdingenin tehtaalla, joskin eräät muut valmistajat tekivät siitä omat versionsa. Kaikki sarjat mukaan lukien niitä valmistettiin 1 492 kappaletta vuosien 1950 ja 1971 välillä.


title: Schienenbus

text: Deutsche Bahn on jo lopettanut liikennöinnin Schienenbuseilla, mutta niitä on vielä useilla yksityisillä toimitsijoilla museoliikenteessä. Osa kalustosta on myös myyty Luxemburgiin, Turkkiin ja Kuubaan.


title: Schienenbus

text: VR:llä oli 1950-luvun alkupuolella aikomus tilata kokeeksi joitakin tämäntyyppisiä kiskobusseja Suomeen, mutta valuuttapulan vuoksi niille ei saatu tuontilupaa.


title: Jardins Proibidos

text: Jardins Proibidos on portugalilainen saippuasarja, jota esitti portugalilainen TVI-kanava. Sitä tehtiin vuosina 2000–2001 yhteensä 148 jaksoa.


title: Chloe Jones

text: Chloe Jones (17. kesäkuuta 1975 Houston, Teksas, Yhdysvallat – 4. kesäkuuta 2005) oli amerikkalainen pornonäyttelijä. Hän kuoli vuonna 2005 kaksi viikkoa ennen 30:tta syntymäpäiväänsä. Virallisesti kuolinsyy oli maksan vaurioituminen vuosikausia kestäneen runsaan alkoholin ja kipulääkkeiden käytön seurauksena. Hänelle oli kehittynyt riippuvuus Vicodin-nimiseen särkylääkkeeseen. Hänen kerrotaan ottaneen kerralla 10 tablettia ja huuhtoneen ne alas "Wild Turkey" bourbonilla


title: Chloe Jones

text: Chloe Jones oli Penthousen kuukauden lemmikki huhtikuussa 1998.


title: Chloe Jones

text: Pornouransa aikana Jones työskenteli myös prostituoituna, ja kertoi vuonna 2005 "National Enquirer" -lehdessä asiakkaisiinsa kuuluneen muun muassa näyttelijä Charlie Sheen, tämä oli hänen mukaansa maksanut suuseksistä 15 000 dollaria tammikuussa 2005. Sheenin edustaja kiisti tämän ja sanoi ettei Sheen ole tavannut Jonesia vuoden 1996 jälkeen. Sheenin vaimo Denise Richards haki eron keväällä 2005.


title: Vilho Kokkonen

text: Vilho Kokkonen (12. toukokuuta 1913 Lappeenranta – 9. lokakuuta 1997 Heinola) oli suomalainen pesäpalloilija.


title: Vilho Kokkonen

text: Kokkonen voitti Lahden Mailaveikkojen joukkueessa neljä Suomen mestaruutta vuosina 1949–1952. Hän voitti myös ikämiesten Suomen mestaruuden vuosina 1949–1951. Hän oli Pesäpalloliiton (PPL) joukkueen vaihtomiehenä Helsingin 1952 olympialaisissa pelatussa pesäpallon näytösottelussa. Pesäpalloliitto palkitsi hänet vuoden lukkarina 1948 ja 1950. Maaottelussa Viroa vastaan hän pelasi vuosina 1934 ja 1935, Itä–Länsi-ottelussa vuonna 1951 ja PPL–TUL-ottelussa neljästi. Hänet tunnettiin lempinimellä "Tolppa-Vili".


title: Vilho Kokkonen

text: Kokkonen menestyi myös shakinpelaajana.


title: Analsiimi

text: Analsiimi tai analsiitti on valkoinen, harmaa tai väritön hohkasilikaattimineraali. Analsiimi koostuu kiteinä olevasta hydratoituneesta natrium-alumiini-silikaatista. Sen kemiallinen kaava on NaAlSiO · HO. Mineraalissa voi esiintyä pieniä määriä kaliumia ja kalsiumia. Analsiimistä on myös olemassa synteettinen muunnelma Ag-analsiitti, joka sisältää hopeaa.


title: Analsiimi

text: Analsiimi luokitellaan yleensä kuuluvaksin zeoliittimineraaleihin, mutta on rakenteeltaan ja kemiallisesti lähempänä foideja. Analsiimiä esiintyy päämineraalina analsiimibasaltissa ja muissa alkalimagmakivissä. Sitä esiintyy myös prehniitin, kalsiitin ja zeoliittien onkalo- ja rakkulatäytteissä.


title: Pertti Ahonen

text: Pertti Pauli Pellervo Ahonen (26. helmikuuta 1925 Lahti – 12. huhtikuuta 1998 Lahti) oli suomalainen pesäpalloilija.


title: Pertti Ahonen

text: Polttolinjalla pelannut Ahonen voitti Lahden Mailaveikkojen joukkueen kapteenina neljä Suomen mestaruutta vuosina 1949–1952 ja lisäksi SM-hopeaa vuosina 1948 ja 1953. Hän oli Pesäpalloliiton (PPL) joukkueen 3-vahtina Helsingin 1952 olympialaisissa pelatussa pesäpallon näytösottelussa. Itä–Länsi-ottelussa ”Pepe” Ahonen pelasi seitsemän kertaa.


title: Punainen vaara (vuoden 1988 elokuva)

text: Punainen vaara () on vuonna 1988 ensi-iltansa saanut Walter Hillin ohjaama toiminta-komediaelokuva, jossa pääosaa näyttelee Arnold Schwarzenegger. Keskeisintä sivuroolia elokuvassa näyttelee James Belushi.


title: Punainen vaara (vuoden 1988 elokuva)

text: Kovanaamainen neuvostoliittolainen poliisi Ivan Danko jahtaa venäläistä huumekauppiasta, joka pakenee Neuvostoliitosta Yhdysvaltoihin. Saadakseen huumekauppiaan kiinni Dankon täytyy lähteä Yhdysvaltoihin nappaamaan hänet. Yhdysvalloissa Danko alkaa tehdä yhteistyötä paikallisen poliisin kanssa, mikä aluksi ei näytä tuottavan tulosta. Ajan myötä Danko kuitenkin ystävystyy yhdysvaltalaisen kollegansa kanssa, ja näin he voivat yhdistää voimansa rikollisen nappaamiseksi.


title: Mika Nuojua

text: Mika Veli Matias Nuojua (s. 19. maaliskuuta 1967 Oulu) on suomalainen näyttelijä. Hän on esiintynyt lukuisissa elokuvissa ja televisiosarjoissa sekä toiminut ääninäyttelijänä monissa piirroselokuvissa. Hän on myös Mikkelin teatterin johtaja 2011–2014. Mika Nuojua on naimisissa näyttelijä ja draamakasvattaja Tuija Nuojuan kanssa.


title: Gene Amdahl

text: Gene Myron Amdahl (16. marraskuuta 1922 Flandreau, Etelä-Dakota – 10. marraskuuta 2015 Palo Alto, Kalifornia) oli yhdysvaltalainen tietokonesuunnittelija. Hän oli työskennellyt IBM:n leivissä ennen oman Amdahl Corporationsinsa perustamista vuonna 1970.


title: Gene Amdahl

text: Amdahl syntyi Flandreaussa, Etelä-Dakotassa. Hänellä oli ruotsalaisia ja norjalaisia sukujuuria. Hän palveli toisessa maailmansodassa Yhdysvaltain laivastossa ja sai vuonna 1948 oppiarvon insinöörifysiikasta South Dakota State Universityssa.


title: Gene Amdahl

text: Amdahl opiskeli vielä teoreettista fysiikkaa Wisconsinin–Madisonin yliopistossa, josta hän sai tohtorinarvonsa vuonna 1952. Hänet tunnetaan kansainvälisesti varsinkin Amdahlin laista.


title: Schleich

text: Schleich GmbH on saksalainen leluja valmistava yritys, jonka perusti Friedrich Schleich vuonna 1935. Yhtiön kotipaikka on Schwäbisch Gmünd, ja sillä on haarakonttoreita myös Britanniassa, Ranskassa ja Kanadassa.


title: Schleich

text: Yhtiö on tunnettu muovisista lelufiguureistaan. Se aloitti tuotantonsa 1950-luvulla sarjakuvahahmojen, kuten smurffien ja muppettien mukaan luoduilla malleilla, ja 1980-luvulla tulivat mukaan erilaiset eläinhahmot. Nykyään mukana on myös figuureja taruolennoista ja ritareista, ja tämän lisäksi hahmoille on saatavilla lisävarusteita. Yhtiö markkinoi tuotteitaan maailmanlaajuisesti.


title: Schleich

text: Schleichin eläinfiguurit ovat n. 2-47 cm korkeita pienoismalleja oikeista eläinahmoista. Ne on valmistettu kovasta muovista ja maalattu käsin. Hahmot on maalattu turvallisilla maaleilla ja niihin on tehty ohut maalikerros, jotta hahmojen ulkonäkö pysyisi mahdollisimman siistinä. Hahmojen ulkonäkö ja laatu on parantunut huomattavasti alkuajoista. Lisäksi hahmot pysyvät paremmin pystyssä ja ovat tukevampia. Schleich eläimet on laaja käsite, sillä pienoismalleja on valmistettu pieneläimistä dinosauruksiin. Lisäksi Schleich on valmistanut eläimille erilaisia tarvikkeita, esimerkiksi hevosille varusteita ja ritarileikkeihin linnoja ja turnajaistelttoja. Schleichit ovat sekä lasten että aikuiskeräilijöiden suosiossa. Schleichit voivat olla leluja ja keräilyesineitä. Hinta on yleensä 6-10 € kun taas esim. yksisarviset maksavat noin 15 €. Schleich on maalannut eläimistä, erityisesti hevosesta harvinaisia versioita, jotka voivat olla erittäin hintavia. Schleicheillä on tukeva rakenne mutta siroilla hevosilla jalat taittuvat helposti. Jos jalkaa taivuttaa, se palautuu hetken päästä alkuperäiseen muotoonsa. Schleihejä voi myös kustomoida eli muokata tai uudelleenmaalata eli tehdä repaintin.


title: Schleich

text: Schleich-figuurin tunnistaa kaupassa schleich-lapusta, joka on useimmiten kiinnitetty pienoismallin jalkaan tai pienemmillä eläimillä myös kaulaan, sekä logosta, joka on useimmiten figuurin mahassa. Schleichin mallisto uusiutuu vuosittain. Yksi hahmo pysyy mallistossa noin kuusi vuotta, ja jotkut hyväksi todetut mallit vielä kauemmin.


title: Schleich

text: Nykyään suurin osa figuureista valmistetaan Kiinassa, mutta myös muita valmistusmaita (Saksa, Portugali) voi figuurien, varsinkin vanhempien pohjista löytää.


title: Fred MacMurray

text: Fredrick Martin "Fred" MacMurray (30. elokuuta 1908 Kankakee, Illinois – 5. marraskuuta 1991 Santa Monica, Kalifornia) oli yhdysvaltalainen näyttelijä. Hän tuli tunnetuksi lukuisista elokuvistaan sekä televisiosarjasta "Kolme poikaani", jossa hän esitti perheen yksinhuoltajaisää vuosina 1960–1972.


title: Fred MacMurray

text: MacMurrayn tunnetuimpia elokuvia ovat "Nainen ilman omaatuntoa" (1944), "Cainen kapina" (1954) ja "Poikamiesboksi" (1960). Näyttelijällä on tähti Hollywood Walk of Famella, ja hänet nimettiin Disney-legendaksi vuonna 1987.


title: Fred MacMurray

text: MacMurray oli kahdesti naimisissa, Lillian Lamontin kanssa vuodesta 1936 vuoteen 1953 ja näyttelijä June Haverin kanssa vuodesta 1954 aina kuolemaansa 1991. Hän kuoli keuhkokuumeeseen Santa Monicassa, Kaliforniassa 83-vuotiaana sairastettuaan pitkään leukemiaa.


title: Kankriniitti

text: Kankriniitti on foideihin kuuluva silikaattimineraali. Kakriniitti on natriumin, kalsiumin ja alumiinin karbonaatti ja silikaatti. Sen kemiallinen kaava on NaCaAlSiO(CO)2. Väriltään mineraali on keltainen, oranssi, vaaleanpunainen, valkoinen tai jopa sininen, ja sen kiilto on joko lasi- tai helmiäiskiilto. Sen kovuus on 5–6 ja sillä on epäsäännöllinen simpukkamurtumapinta. Se on epätavallinen silikaatti, sillä se poreilee hydrokloorisessa hapossa sen karbonaatti-ionien vuoksi.


title: Kankriniitti

text: Kankrinitti löydettiin vuonna 1839 Ural-vuorilta, ja se on nimetty Venäjän valtiovarainministerin Georg von Cancrinin (1774–1845) mukaan. Tunnettuja esiintymiä ovat myös Suomen Iivaara, Ruotsin Alnö ja Norjan Fenin seutu.


title: Vaporware

text: Vaporware on termi jolla kuvataan tuotetta, yleensä tietokonelaitteistoa tai -ohjelmaa, joka julkistetaan mutta jota ei julkaista koskaan. Se voi myös tarkoittaa ohjelmaa, joka ei ole vielä tuotannossa, mutta jonka aiottu julkaisupäivämäärä on mennyt jo aikoja sitten.


title: Judson Harmon

text: Judson Harmon (3. helmikuuta 1846 – 22. helmikuuta 1927) oli yhdysvaltalainen demokraattipoliitikko, joka toimi Yhdysvaltain oikeusministerinä ja Ohion kuvernöörinä.


title: Judson Harmon

text: Presidentti Grover Cleveland nimitti hänet oikeusministerikseen 8. kesäkuuta 1895, Richard Olneyn tultua ulkoministeriksi. Hänet valittiin Ohion kuvernööriksi vuonna 1908 ja hän oli virassa vuoteen 1913.


title: Audru

text: Audru () on pienkauppala (alevik) ja entinen kunta Pärnumaan maakunnassa, Virossa. Vuoden 2017 kuntauudistuksessa Audrun, Paikusen ja Tõstamaan kunnat sekä Pärnun kaupunki yhdistyivät muodostaen uuden Pärnun kaupungin.


title: Audru

text: Audrun kunnan asukasluku oli vuonna 2010 4 850, pinta-ala 378,84 neliökilometriä ja asukastiheys 12,8 asukasta neliökilometrillä.


title: Audru

text: Kunnan keskus oli Audru, joka sijaitsee noin kuuden kilometrin päässä Pärnusta Itämeren rannalla. Kuntaan kuului 25 kylää: Ahaste, Aruvälja, Eassalu, Jõõpre, Kabriste, Kihlepa, Kõima, Kärbu, Lemmetsa, Liiva, Lindi, Liu, Malda, Marksa, Oara, Papsaare, Põhara, Põldeotsa, Ridalepa, Saari, Saulepa, Soeva, Soomra, Tuuraste ja Valgeranna.


title: Audru

text: Audru oli Jurvan ja Paimion ystäväkunta.


title: Audru

text: Vuonna 2011 Audrun kunnassa oli 5 100 asukasta, joista 4 908 (96,2 %) oli virolaisia, 96 (1,9 %) venäläisiä ja 87 (1,7 %) muita kansallisuuksia.